text:
Xa Ugulelwa Ngumntu Omthandayo
“Xa utata wayeza kuphuma esibhedlele sacela ugqirha asicacisele ngeziphumo zokuhlolwa kwegazi lakhe. Wasiqinisekisa ukuba yonk’ into imi ngendlela, kodwa ke wazijonga. Wothuswa kukubona ukuba kwakukho undonakele kwezinye iziphumo! Waxolisa waza wabiza enye ingcali. Ngoku utata uphilile. Siyavuya kuba sabuza imibuzo.”—UMaribel.
Ukuya kwagqirha nokulala esibhedlele kungamenza axhalabe lowo ugulayo. Njengokuba sibona kumzekelo kaMaribel, umhlobo okanye isalamane singaba luncedo kakhulu, kangangokuba singasindisa nobomi. Ngaba ungamnceda umntu omthandayo?
Ngaphambi kokuya kwagqirha. Nceda isigulana sibhale phantsi ukuba siva ni, namayeza esiwatyayo. Bhala phantsi nemibuzo enifuna ukuyibuza ugqirha. Mncede umhlobo wakho akhumbule iinkcukacha ngesigulo sakhe, okanye abanye abantu abakhe baphathwa sisigulo esifanayo entsatsheni yakhe. Musa ukucinga ukuba ugqirha sele ezazi ezi nkcukacha okanye uza kuzibuza.
Xa nikwagqirha. Qiniseka ukuba wena nesigulana niziva kakuhle izinto ezithethwa ngugqirha. Buza imibuzo kodwa ungazenzi ngathi uyazi. Vumela isigulana sizibuzele imibuzo okanye sizithethele. Mamela kakuhle uze uzibhale phantsi ezinye izinto. Buza nangezinye iindlela zonyango. Ngamanye amaxesha, kuya kuba bubulumko ukucebisa isigulana ukuba sikhe sifumane noluvo lomnye ugqirha.
Emva kokuba nibuyile kwagqirha. Phinda ujonge nesigulana izinto ebezithethwe ngugqirha. Qiniseka ukuba sifumana amayeza afanelekileyo. Sikhuthaze ukuba siwasele ngendlela ekuthiwe masiwasele ngayo, size simxelele kwangoko ugqirha xa sibona ukuba awasilungeli. Mncede lo mntu ugulayo ukuba ayijonge kakuhle imeko yakhe, aze enze nezinto ezingakumbi ekuthiwe azenze, njengokuphinda aye kuthatha amayeza xa ephelile. Mncede afunde ngakumbi ngemeko yakhe.
Xa Esesibhedlele
Zola uze uphaphe. Xa isigulana sisesibhedlele sisenokuziva sixhalabile ibe singenakuzenzela nto. Ukuzola nokuphapha kunokunceda wonk’ umntu azole kuze kuphetshwe iimpazamo. Qiniseka ukuba iimpepha zokwamkela umntu esibhedlele zizaliswe kakuhle. Hlonela ilungelo lesigulana lokuzenzela izigqibo ngonyango esilufunayo. Ukuba sigula kangangokuba asikwazi kwenza zigqibo, hlonela oko sasikubhale ngoxa sisaphilile, uze uhlonele igunya lesona salamane saso sisondeleyo okanye loo mntu usinyangayo. *
Zithathele ezandleni zakho ezinye izinto. Musa ukoyika ukuthetha. Ukubonakala uhloniphekile nokuba nembeko kungenza oogqirha oonesi basihoye ngakumbi isigulana sakho, baze basinyamekele kakuhle. Kwizibhedlele ezininzi, izigulana zibonwa ngoogqirha abahlukahlukeneyo. Ungabanceda ngokubaxelela oko kuye kwathethwa ngabanye abantu abazinyamekelayo. Wena usazi kakuhle isigulana, ngoko ke chaza izinto ozibonayo ezingaqhelekanga empilweni okanye engqondweni yaso.
Yiba nentlonelo nombulelo. Amaxesha amaninzi abasebenzi basesibhedlele basebenza kwiimeko ezicinezelayo. Baphathe ngendlela obungathanda ukuphathwa ngayo nawe. (Mateyu 7:12) Bahlonele kuba bawuqeqeshelwe ibe bayawazi umsebenzi wabo, bathembe ukuba bayakwazi ukuwenza futhi babonise ukuba uyakuxabisa ukuzinikela kwabo. Ukubaxabisa ngolo hlobo ungabakhuthaza bazilahlele nofele.
Akukho ndlela yokuphepha ukugula. Kodwa ngokuceba kwangaphambili nokubambisana, ungamnceda umhlobo okanye isalamane sakho sikwazi ukumela neemeko ezinzima.—IMizekeliso 17:17.
^ isiqe. 8 Imithetho malunga nokuhlonela ilungelo lesigulana noko simele sikwenze kuyehluka ngokweendawo ngeendawo. Qiniseka ukuba iimpepha ezichaza unyango olukhethwe sisigulana zizaliswe kakuhle ibe zisexesheni.
Funda Okungakumbi
Imbono YeBhayibhile Ngempilo Entle
Funda ngoko ikutshoyo ngezigulo kunye namachiza.


c: text/html

text:
IJW LIBRARY
Ukufunda Ngendlela Elungele Wena—KwiAndriod
Kukho izinto ezininzi ku-JW Library zokukunceda uphucule indlela ofunda ngayo. Ezi zinto zingasentla kwisixhobo sakho xa ufunda isahluko okanye inqaku.
Kusenokufuneka ucofe kolu phawu ukuze ufumane izinto ezingakumbi.
Landela le miyalelo ukuze ufunde ngendlela elungele wena:
Tshintsha Ulwimi
Unokulutshintsha ulwimi lwesahluko okanye inqaku olifundayo.
Cofa kolu phawu ukuze ubone zonke iilwimi efumaneka ngazo indawo oyifundayo. Iilwimi ozisebenzisa kakhulu zivela kuqala kuludwe. IMboniselo eyenziwe lula yesiNgesi nayo iyavela apha. Unokukhangela ulwimi ngokubhala igama lalo.
Iilwimi ezingekadawunlowudwa ziba nophawu lwelifu. Cofa ulwimi ukuze udawunlowude uncwadi. Xa incwadi ingenile kwisixhobo sakho, ilifu liyasuka. Phinda ucofe ulwimi ukuze ufunde.
Ubungakanani Bamagama
Ungenza uncwadi lwakho lufundeke ngendlela ebonakala lula kuwe.
Cofa ku-Text Settings; uze uhambise umnwe ukuze wenze amagama abe mancinci okanye abe makhulu. Oku kwenzelwe lonke uncwadi onalo kuJW Library.
Jonga Imifanekiso Okanye Amagama
Amanye amanqaku aba yimifanekiso okanye ibe ngamagama. Cofa kuphawu olufanelekileyo ukuze uye kwindlela ofuna livele ngayo.
Jonga Umfanekiso: Imifanekiso ikubonisa indlela elibonakala ngayo inqaku xa lisephepheni. Abanye bakhetha le ndlela kwiincwadi ezinjengeculo, apho iye ibonise iinotes.
Jonga Amagama: Amagama abonisa imibhalo yeBhayibhile eyilinki onokuyicofa aze abe makhulu ngokwendlela ofuna ngayo.
Indawo Ethi Open in . . .
Kwindawo ethi Open in . . . uyakwazi ukubona izinto ezikuJW Library kwezinye iindawo.
Cofa ku-Open in ukuze ubone uludwe lwezinye iindawo ezikhoyo. Ngokomzekelo, ungacofa ku-Open in Online Library ukuze ubone apho ufunda khona kwiWatchtower LAYBRARI EKWI-INTANETHI.
Indlela Yokukhangela IiBhayibhile
Xa ucofa isibhalo seBhayibhile kwincwadi ethile, iivesi ziyavela. Cofa kuCustomize osezantsi kweevesi ukuze ukhethe kwiiBhayibhile ozidawunlowudileyo ongathanda ukuziquka kuludwe.
Cofa kwindawo yokongeza okanye yokukhupha iinguqulelo ofuna zibe khona okanye zingabikho. Zinyuse okanye uzehlise ukuze zime kakuhle.
Jonga kwindawo ethi “Dawunlowuda Uze Usebenzise IiBhayibhile—KwiAndroid” ukuze ufunde ngendlela yokufumana iiBhayibhile ezongelelekileyo kwiJW Library.
Ezi zinto zakhululwa ngoFebruwari 2015 neJW Library 1.4, ehambelanayo neAndroid 2.3 okanye ezilandelayo emva kwayo. Ukuba awuziboni ezi zinto, nceda ulandele imiyalelo ekwinqaku elithi “Sebenzisa IJW Library—KwiAndroid,” ngaphantsi kwendawo ethi Fumana Izinto Ezintsha.

robotstxt: allowed

filter: keep


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
1 UPetros, umpostile+ kaYesu Kristu, ubhalela abemi bokwexeshana+ abachithachitheke+ ePonto, eGalati, eKapadokiya,+ eAsiya, naseBhithiniya, abo banyuliweyo+
2 ngokokwazi kwangaphambili kukaThixo uBawo,+ ngokungcwaliswa ngomoya,+ ngenjongo yokuba babe ngabathobelayo yaye befefwe+ ngegazi likaYesu Kristu:+
Ngamana kungandiswa kuni ububele obungasifanelanga noxolo.+
3 Makabongwe uTHIXO noYise weNkosi yethu uYesu Kristu,+ kuba ngokwenceba yakhe enkulu wasizala ngokutsha+ ngokubhekisele kwithemba eliphilayo+ ngokuvuka+ kukaYesu Kristu kwabafileyo,
4 kwilifa elingenakonakala nelingadyobhekanga nelingambatshiyo.+ Libekelwe nina emazulwini,+
5 nina enilondolozwa ngamandla kaThixo ngokholo+ ngenxa yosindiso+ olulungele ukutyhilwa+ ngexesha lokugqibela.+
6 Ngenxa yoko niyaphuphuma yimihlali, nangona okwethutyana ngoku, ukuba kumele kube njalo, nisiva ubuhlungu ngenxa yezilingo ezahlukahlukeneyo,+
7 ukuze umlinganiselo ovavanyiweyo wokholo lwenu,+ oluxabiso likhulu ngakumbi kunegolide etshabalalayo phezu kwako nje ukucikidwa kwayo ngomlilo,+ ufunyanwe ungunobangela wendumiso nozuko nembeko ekutyhilekeni+ kukaYesu Kristu.
8 Nakuba ningazange nimbone, niyamthanda.+ Nakuba ningakhangelanga kuye ngoku, kodwa nibonisa ukholo kuye yaye niyaphuphuma yimihlali ninovuyo olungathethekiyo noluzukisiweyo,
9 njengoko nisamkela isiphelo sokholo lwenu, usindiso lwemiphefumlo yenu.+
10 Ngokuphathelele lona kanye olu sindiso babuzisa ngenkuthalo baza benza nophengululo lwenyameko+ abaprofeti abaprofeta+ ngobubele obungasifanelanga obamiselwa nina.+
11 Baqhubeka behlola ukuba liliphi elona xesha+ okanye luhlobo luni lwexesha owawulibonisa umoya+ owawukubo ngokuphathelele uKristu+ xa wawunikela ubungqina kwangaphambili ngeembandezelo zikaKristu+ nangozuko+ olwaluya kuzilandela.
12 Kwatyhilwa kubo ukuba, babengazilungiseleli bona ziqu,+ kodwa babelungiselela nina, izinto eziye ngoku zaziswa+ kuni ngabo baye bavakalisa iindaba ezilungileyo kuni ngomoya oyingcwele+ owathunyelwa usuka ezulwini. Kwaneengelosi zinqwenela ukuqondela kwezi zinto.+
13 Ngoko ke iingqondo zenu ziqiniseleni umsebenzi,+ hlalani nithe qwa ngokupheleleyo;+ bekani ithemba lenu kububele obungasifanelanga+ obuza kuziswa kuni ekutyhilekeni+ kukaYesu Kristu.
14 Njengabantwana abathobelayo, musani ukumilisa+ ngokweminqweno enaninayo ngaphambili ekungazini kwenu,
15 kodwa, ngokuvumelana naLowo Ungcwele wanibizayo, yibani ngcwele nani kuyo yonke ihambo yenu,+
16 ngenxa yokuba kubhaliwe kwathiwa: “Nimele nibe ngcwele, ngenxa yokuba ndingcwele mna.”+
17 Ngapha koko, ukuba nibiza kuBawo ogweba ngokungakhethi buso+ ngokomsebenzi wakhe ngamnye, ziphatheni ngoloyiko+ ebudeni bexesha lokuhlala kwenu njengabaphambukeli.+
18 Kuba niyazi ukuba anihlangulwanga+ ngezinto ezinokonakala,+ njengesilivere okanye igolide, kwihambo yenu engenasiqhamo enayifumana ngokwesithethe kookhokho benu.
19 Kodwa kwakungegazi elixabisekileyo,+ njengelo lemvana engenasiphako nengenabala,+ elikaKristu kanye.+
20 Enyanisweni, waziwa kwangaphambi kokusekwa+ kwehlabathi, kodwa wabonakaliswa ekupheleni kwamaxesha ngenxa yenu+
21 nina eningamakholwa ngaye kuThixo,+ lowo wamvusayo kwabafileyo+ waza wamnika uzuko;+ ukuze ukholo nethemba lenu libe kuThixo.+
22 Ngoku njengoko niyisulungekisile+ imiphefumlo yenu ngokuthobela kwenu inyaniso okuphumela kumsa wobuzalwana+ ongenaluhanahaniso, thandanani kakhulu ngokusuka entliziyweni.+
23 Kuba niye nazalwa ngokutsha,+ kungekhona ngembewu enokonakala,+ kodwa ngengenakonakala+ enemveliso,+ ngalo ilizwi+ likaThixo ophilayo nohlala ekho.+
24 Kuba “yonke inyama injengengca, yaye lonke uzuko lwayo lunjengentyatyambo yengca;+ ingca iyabuna, nentyatyambo iyavuthuluka,+
25 kodwa ilizwi likaYehova lihlala likho ngonaphakade.”+ Elo “lizwi”+ ke lelo lavakaliswayo+ kuni njengeendaba ezilungileyo.
Yithumele
Yithumele
1 Petros 1
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=60&Chapter=1&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D60%26Chapter%3D1%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ULUTSHA LUYABUZA
Ndingazilungisa Njani Iimpazamo Zam?
Yintoni obuya kuyenza wena?
Funda ngoko kwenzeka kuKarina, kuze kube ngathi oku kwenzeka kuwe. Ubunokwenza ntoni ukuba ubukwimeko efana neyakhe?
UKarina uthi: “Ngeny’ imini ndandibalekis’ imoto ndisiya esikolweni, ndamiswa lipolisa laza landibhala itikiti. Ndandikhathazekile! Ndaxelela uMama, wathi mandichazele uTata kodwa ndandingafuni ukuyenza ke leyo.”
Yintoni obuya kuyenza wena?
Indlela Yokuqala: Uthula uthi cwaka, ngethemba lokuba uTatakho akasoze ayazi.
Indlela Yesibini: Uxelela uTatakho yonke into eyenzekileyo.
Unokufuna ngamandla ukukhetha Indlela Yokuqala. Umamakho unokucinga ukuba uthethile notata wakho wamchazela yonke into. Zikho izizathu ezibangela ukuba kufuneke uthethe ngeempazamo ozenzayo—enoba zibandakanya itikiti lamapolisa okanye akunjalo.
Izizathu ezithathu ezibangela uvume iimpazamo zakho
1. Yinto efanelekileyo omele uyenze. Xa ithetha ngendlela amaKristu amele azenze ngayo izinto, iBhayibhile ithi: “Sinqwenela ukuziphatha ngokunyaniseka kwizinto zonke.”—Hebhere 13:18.
“Ndizama ukunyaniseka nokuba ngumntu onokuthenjwa—ndizivuma ngoko nangoko iimpazamo endizenzayo.”—UAlexis.
2. Abantu badla ngokukuxolela xa uzivuma iimpazamo zakho. IBhayibhile ithi: “Okugubungelayo ukunxaxha kwakhe akayi kuphumelela, kodwa okuvumayo aze akushiye uya kwenzelwa inceba.”—IMizekeliso 28:13.
“Akululanga ukuvuma iimpazamo, kodwa uye uthenjwe ngabantu xa usenjenjalo. Uye ubonakale ukuba unyanisekile. Imeko iyatshintsha ibe ngcono xa uvuma impazamo oyenzileyo.”—URichard.
3. Okona kubalulekileyo kukuba, ukuvuma iimpazamo kuvuyisa uYehova uThixo. IBhayibhile ithi: “Umntu otenxayo uyinto ecekisekayo kuYehova, kodwa ukusondelelana naye kokwabo bathe tye.”—IMizekeliso 3:32.
“Emva kokuba ndenze impazamo enkulu, ndaqonda ukuba kufuneka ndiyichaze. UYehova wayengasoze andisikelele xa izinto ndingazenzi ngendlela yakhe.”—URachel.
UKarina wayilungisa njani impazamo yakhe? Akazange amchazele utata wakhe ngetikiti awayelifumene. Kodwa wayengazukukwazi ukuyifihla oko loo nto. UKarina uthi: “Emva kwexesha elingangonyaka, xa utata wayejonge iphepha leinshorensi, waqaphela itikiti elibhalwe ngegama lam. Ndaba sengxakini enkulu, nomama waba nomsindo kuba ndingazange ndimxelele utata!”
Isifundo: UKarina uthi: “Ukufihla iimpazamo akuzilungisi izinto. Uye uphendule ngazo ngenye imini.”
Unokufunda okuthile kwiimpazamo zakho
Wonke umntu uyazenza iimpazamo. (Roma 3:23; 1 Yohane 1:8) Ukuzivuma kwangoko kubonisa ukuba siqolile.
Inqanaba elilandelayo lelokuba ufunde kwiimpazamo zakho. Ngelishwa ulutsha oluninzi alufundi kwiimpazamo zalo! Lunokucinga ngendlela uPriscilla awayecinga ngayo xa wathi: “Ndandiphoxeka kakhulu xa ndisenza iimpazamo. Ndandingazithembanga ngoko iimpazamo zam zaba ngathi ngumthwalo onzima emagxeni am. Ndandisithi akho yam.”
Ngaba nawe ukhe uvakalelwe ngale ndlela? Ukuba kunjalo, khumbula ukuba ukuhlala ucinga ngeempazamo ezenzekayo kufana nokungayijongi indlela ngoxa uqhub’ imoto. Ukuhlala ucinga ngezinto ezenzekayo kuya kukushiya uziva kungekho yakho, ungabi nawo namandla okujongana nekamva.
Kutheni ungakhe uzijonge kakuhle izinto?
“Cingisisa ngeempazamo owakha wazenza, funda kuzo ukuze ungaphindi uzenze. Suhlala ucinga ngazo zide zikudimaze.”—UElliot.
“Kwiimpazamo endakha ndazenza ndiye ndizame ukukhangela into endinokuyifunda kuzo, oko kundinceda ndikwazi ukwenza izinto ngendlela eyahlukileyo kwixesha elizayo. Loo nto indinceda ndikhule.”—UVera.


text:
ABAHLALI baseSkiet eGcuwa bakholelwa ukuba xa umasipala wesithili saseAmathole engathi abanike izixhobo zokucima umlilo xa ...
Umba oshushu kwiANC eMpuma Koloni ngowesithandathu esizakukhokela lo mbutho emva kwenkomfa yokonyula iinkokeli zalo mbutho ...
“Nokuba kungathiwa kuza uMichael Jackson eMonti, kweli ityeli andingekhe ndizihlehlise umva iEastern Cape Music Awards (ECMAs).” ...
Aphokoka ngokuphokoka amazwi ovelwano kusapho lwegqala lomculo womngqungqo uThandi Klaasen obhubhe ngeCawa.
“UKUBA awufuni neempundu zakho kweli gosa laseMnquma liyakuchukela emva koko likugxothe okanye likungcikive apha emsebenzini.”
BANCINCI, bafunda uGrade 12 kodwa sele bengoosomashishini abangene kwimarike engafane icingwe ngoosomashishini abasakhasayo abamnyama.
Baqhunywa yiglu abayinikwa liSebe lezeMfundo eBhisho abafundi kwizikolo zemfundo esisiseko kwisithili saseLady Frere.
Indoda yaseMdantsane uMalusi Tobela etyholwa ngokuthabathela kuyo imoto awayeyithengisele uMninawa Riti waseKwelerha eMonti ...
Amaxhoba eKumkani yabaThembu uBuyelekhaya Dalindyebo athi awakamxoleli nangona akhelwe izindlu ngelizama ukuwaxolisa kwiintlungu ...
USEKELA mongameli weANC uCyril Ramaphosa sele ekhathule kumsebenzi wakhe wokugaya inkxaso kugqatso lobumongameli kwiANC emva ...
Ekukhuleni kwethu sibe nexesha elichulumancisayo kakhulu thina ngelixa sikhulela ezilalini sihlala noomakhulu nootatomkhulu ...
Umasipala waseNgcobo ukwiphulo lokundwendwela izikolo zale dolophu kwiinzame zokuphucula iziphumo zokuphela konyaka ingakumbi ezo zebanga leshumi.
Iphupha: Ndikhathazwa liphupha apha! Ndiphupha utata nomama kwakunye nobhuti wam, abangasekhoyo.
Ndikhuliswa kwikhaya eliyikhuthaza kakhulu imfundo nokubaluleka kwayo.
Ndiyabulela ngokusizisela eli phephandaba lesiXosa nalapha eKapa!


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
14 Kwathi ke ngamini ithile uYonatan+ unyana kaSawule wathi kumlindi owayethwele izixhobo zakhe: “Yiza siwelele enkampini yamaFilisti angaphesheya phaya.” Kodwa akazange amxelele uyise oko.+
2 USawule yena wayehleli kummandla ongaphandle kweGibheya+ phantsi komthi werharnati oseMigron; yaye abantu ababekunye naye babemalunga namakhulu amathandathu amadoda.+
3 (UAhiya unyana ka-Ahitubhi,+ umntakwabo Ikabhode,+ unyana kaFinehasi,+ unyana kaEli,+ umbingeleli kaYehova waseShilo,+ wayethwele iefodi.)+ Abantu bona babengazi ukuba uYonatan uhambile.
4 Ke kaloku phakathi kweengxingwa awayefuna ukuwela kuzo uYonatan aye kwinkampu+ yamaFilisti kwakukho ingxondorha efana nezinyo apha kweli cala nengxondorha efana nezinyo kwicala elingaphaya, yaye igama lenye yayiyiBhotsetse neleyenye iyiSene.
5 Elinye izinyo laliyintsika ngasemntla ekhangelene neMikimashe,+ nelinye lalingasemzantsi likhangelene neGebha.+
6 Ngoko uYonatan wathi kumlindi, umphathi wezikrweqe zakhe: “Yiza size siwelele kwinkampu yala madoda angalukanga.+ Mhlawumbi uYehova uya kusisebenzela, kuba akukho sithintelo kuYehova ukuba asindise ngabaninzi okanye ngabambalwa.”+
7 Umphathi wezikrweqe zakhe wathi kuye: “Yenza nakuphi na okusentliziyweni yakho. Yiya apho unqwenela ukuya khona. Yabona, ndinawe ngokuvisisana nentliziyo yakho.”+
8 Wandula ke uYonatan wathi: “Yabona, siwelela kulaa madoda, masizibhence ke kuwo.
9 Ukuba angathetha ngale ndlela kuthi, ‘Yimani ngxi side sifike kuni!’ simele ke sime apho sikhoyo, singenyuki siye kuwo.
10 Kodwa ukuba angathetha ngale ndlela, ‘Nyukani nize kuthi!’ simele ke sinyuke, ngenxa yokuba ngokuqinisekileyo uYehova uya kuwanikela esandleni sethu, yaye lo ngumqondiso kuthi.”+
11 Bazibhenca ke bobabini enkampini yamaFilisti. Aza amaFilisti athi: “Nanga amaHebhere ephuma emingxunyeni apho abezifihle khona.”+
12 Ngoko amadoda asenkampini amphendula uYonatan nomphathi wezikrweqe zakhe aza athi: “Nyukani nize kuthi, kukho into esiza kunazisa yona!”+ Kwaoko uYonatan wathi kumphathi wezikrweqe zakhe: “Nyuka emva kwam, ngenxa yokuba ngokuqinisekileyo uYehova uya kuwanikela esandleni sikaSirayeli.”+
13 Wenyuka ke uYonatan ekhasa ngezandla+ neenyawo, umphathi wezikrweqe zakhe esemva kwakhe; awa ke phambi koYonatan,+ nomphathi wezikrweqe zakhe esemva kwakhe ewabulala.+
14 Yaye ukubulala ngogonyamelo kokuqala awaxabela ngako uYonatan nomphathi wezikrweqe zakhe kwaba ngamadoda amalunga namashumi amabini esiqingatheni sendima eyiakile yentsimi.
15 Kwandula ke kwabakho ukungcangcazela+ enkampini esendle naphakathi kwabo bonke abantu abasenkampini; nomkhosi wabaphangi+ wangcangcazela, wona kanye, nomhlaba waqala ukunyikima,+ yaba kukungcangcazela okuvela kuThixo.+
16 Nabalindi bakaSawule ababeseGibheya+ yakwaBhenjamin bakubona oku, yaye, khangela! kwabakho ingxokozelo.+
17 Waza uSawule wathi ebantwini ababenaye: “Khanibale, ncedani, nize nibone ukuba ngubani ophumileyo kuthi.” Xa babalayo, kaloku, khangela! uYonatan nomphathi wezikrweqe zakhe babengekho apho.
18 Ke kaloku uSawule wathi kuAhiya:+ “Sondeza apha ityeya kaTHIXO oyinyaniso!”+ (Kuba ngaloo mini ityeya kaTHIXO oyinyaniso yayiphakathi koonyana bakaSirayeli.)+
19 Kwathi ke ngoxa uSawule wayethetha kumbingeleli,+ ingxokozelo eyayikwinkampu yamaFilisti yaya iqhubeka, ikhula ngokukhula. Wandula ke uSawule wathi kumbingeleli: “Buyisa isandla sakho.”
20 Ngaloo ndlela uSawule nabo bonke abantu ababenaye babizwa.+ Ngoko beza edabini, yaye apho ikrele lomnye lalinxamnye nedlelane lakhe;+ uphanziso lwalulukhulu kakhulu.
21 NamaHebhere awayephantsi kwamaFilisti+ ngaphambili nawayenyuke nawo ajikeleza inkampu, nawo kanye azingqina engakuSirayeli lo wayekunye noSawule noYonatan.
22 Nawo onke amadoda akwaSirayeli awayezifihle+ kummandla weentaba wakwaEfrayim eva ukuba amaFilisti asabile, aza awasukela athana mbende nawo edabini.
23 Ngaloo mini uYehova wamsindisa+ uSirayeli, nedabi ladlulela eBhete-aven.+
24 Kwaye amadoda akwaSirayeli ayebandezelekile ngaloo mini, ukanti uSawule wabafungisa abantu,+ esithi: “Uqalekisiwe umntu odla isonka phambi kokuba kuhlwe ndide ndiziphindezelele+ ezintshabeni zam!” Yaye akukho namnye ebantwini owangcamla isonka.+
25 Kwaye bonke abo belizwe beza emithini, xa kwakukho ubusi+ phezu komhlaba.
26 Xa abantu befika emithini, ewe, khangela! kwakuvuza ubusi,+ kodwa akukho bani wabeka isandla sakhe emlonyeni, ngenxa yokuba abantu babesoyika isifungo.+
27 Ke yena uYonatan, wayengaphulaphulanga xa uyise wayefungisa abantu,+ ngoko wolula incam yentonga eyayisesandleni sakhe wayithi nkxu enqatheni lobusi waza wabuyisa isandla sakhe wasisa emlonyeni, aqala ke aqabuka amehlo akhe.+
28 Omnye ke ebantwini wamphendula wathi: “Uyihlo ubafungise ngokunzulu abantu, esithi, ‘Uqalekisiwe umntu odla isonka namhlanje!’”+ (Nabantu baqala ukudinwa.)+
29 Noko ke, uYonatan wathi: “Ubawo ulizisele ishwangusha+ ilizwe. Khanibone indlela aqabuke ngayo amehlo am ngenxa yokuba ndingcamle le ntwana incinane yobusi.+
30 Kukangakanani ke ukuba abantu bebedlile+ namhlanje kwixhoba leentshaba zabo abazifumeneyo!+ Kuba ke ukubulala amaFilisti ngogonyamelo akubanga kukhulu.”+
31 Yaye ngaloo mini bawaxabela amaFilisti ukusuka eMikimashe+ ukuya eAyalon,+ baza abantu badinwa kakhulu.+
32 Abantu balitsibela ngokubawa ixhoba+ bathabatha izimvu neenkomo namathole eenkomo baza baxhelela emhlabeni, abantu badla negazi.+
33 Ngoko bamxelela uSawule, besithi: “Khangela! Abantu bayona kuYehova ngokudla kunye negazi.”+ Wathi ke yena: “Niqhube ngobuqhophololo. Okokuqala nje, qengqelani kum ilitye elikhulu.”
34 Emva koko uSawule wathi: “Chithachithekani phakathi kwabantu, nize nithi kubo, ‘Sondezani kum, ngamnye wenu, inkunzi yakhe yenkomo, ngamnye, imvu yakhe, yaye nimele nixhelele kule ndawo nize nidle, ningoni kuYehova ngokudla kunye negazi.’”+ Ngako oko bonke abantu basondeza ngamnye inkunzi yakhe yenkomo eyayisesandleni sakhe ngobo busuku baza baxhelela apho.
35 USawule wamakhela isibingelelo+ uYehova. Waqala ngaso ukwakhela uYehova isibingelelo.+
36 Kamva uSawule wathi: “Masihle emva kwamaFilisti ngobusuku size siwaphange kude kukhanye kusasa,+ masingashiyi namnye phakathi kwawo.”+ Bathi bona: “Nantoni na elungileyo emehlweni akho yenze.” Wandula ke umbingeleli wathi: “Masisondele apha kuTHIXO oyinyaniso.”+
37 Waza uSawule wabuza kuThixo wathi: “Ndihle na emva kwamaFilisti?+ Uya kuwanikela na esandleni sikaSirayeli?”+ Yena ke akamphendulanga ngaloo mini.+
38 Ngoko uSawule wathi: “Sondelani apha,+ nonke nina madoda aziintloko ebantwini,+ niqinisekise nize nibone ukuba esi sono senzeke ngayiphi na indlela namhlanje.
39 Kuba njengoko uYehova, onguMhlanguli kaSirayeli, ephila, kwanokuba sikuYonatan unyana wam, kanti uya kufa ngokuqinisekileyo.”+ Kodwa akukho bani wamphendulayo ebantwini bonke.
40 Waza wahlabela mgama wathi kuSirayeli wonke: “Nina niya kuba kwelinye icala, mna noYonatan unyana wam—siza kuba kwelinye eliya icala.” Bathi ke abantu kuSawule: “Yenza okulungileyo emehlweni akho.”+
41 USawule ke wathi kuYehova: “Owu Thixo kaSirayeli, khawunikele iTumim!”+ Kwathatyathwa uSawule noYonatan, baza abantu bona baphuma.+
42 USawule wathi ke ngoku: “Yenzani amaqashiso+ phakathi kwam noYonatan unyana wam.” Kwathatyathwa ke uYonatan.
43 Wandula ke wathi uSawule kuYonatan: “Ndixelele, Wenze ntoni na?”+ Ngoko uYonatan wamxelela wathi: “Enyanisweni ndingcamle nje intwana yobusi ngencam yentonga esesandleni sam.+ Ndim lo! Mandife ke!”
44 Wathi uSawule: “UThixo makenze ngaloo ndlela aze abe nokongezelela+ kuko ngaloo ndlela, ukuba akuthanga ngokuqinisekileyo wafa,+ Yonatan.”
45 Kodwa abantu bathi kuSawule: “Afe na uYonatan, owenze olu sindiso lukhulu+ kwaSirayeli? Makube lee oko!+ Ephila nje uYehova,+ akusayi kuwa nonwele olu lunye lwentloko+ yakhe emhlabeni; kuba ngale mini usebenzisene noThixo.”+ Baba ke abantu bayamkhulula+ uYonatan, akafa.
46 Ngoko wayeka uSawule ukuwalandela amaFilisti, namaFilisti aya endaweni yawo.+
47 Wabuthabatha ke uSawule ubukumkani phezu koSirayeli+ waza walwa imfazwe nxamnye nazo zonke iintshaba zakhe ezazimjikelezile, nxamnye noMowabhi+ nanxamnye noonyana baka-Amon+ nanxamnye noEdom+ nanxamnye nookumkani baseTsobha+ nanxamnye namaFilisti;+ yaye naphi na apho wayejikela ngakhona wayedlulisela umgwebo wesohlwayo.+
48 Kwaye waqhubeka esenza ngobukroti,+ wamxabela uAmaleki+ waza wamkhulula uSirayeli esandleni salowo wayemphanga.
49 Oonyana bakaSawule ke yayinguYonatan+ noIshvi noMaleki-shuwa,+ ke wona amagama eentombi zakhe ezimbini, igama laleyo yazalwa kuqala lalinguMerabhi+ negama lencinane linguMikali.+
50 Igama lomfazi kaSawule yayinguAhinowam intombi ka-Ahimahatse, negama lentloko yomkhosi wakhe yayinguAbhinere+ unyana kaNere, uyisekazi kaSawule.
51 UKishe+ wayenguyise kaSawule, uNere+ uyise ka-Abhinere wayengunyana ka-Abhiyeli.
52 Nemfazwe ke yaqhubeka inzima nxamnye namaFilisti yonke imihla kaSawule.+ Xa uSawule ebone nayiphi na indoda enamandla okanye nawuphi na umntu olikroti, ubeyihlanganisela kuye.+
Yithumele
Yithumele
1 Samuweli 14
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=9&Chapter=14&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D9%26Chapter%3D14%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
EINDONESIA
IBibelkring
NGASEKUPHELENI koo-1930, eLake Toba ekuMntla weSumatra kwasekwa iqela iBibelkring (igama lesiDatshi elithetha “iqela labafundi beBhayibhile”). Eli qela laqala emva kokuba ootitshala abaninzi bamkela iincwadi zeBhayibhile kuvulindlela owayeshumayela eLake Toba ngo-1936, ekusenokwenzeka ukuba nguEric Ewins. Oko bakufundayo kwabenza bayishiya iCawa yamaProtestanti eseBatak baza badibana emakhayeni njengamaqela. Loo maqela akhula de anamalungu amaninzi. *
Lincedwa ziincwadi ezazishiywe nguvulindlela, iqela lamaBibelkring lafunda iinyaniso zeBhayibhile ezininzi. UDame Simbolon owayeyilungu leli qela waza kamva wafumana inyaniso ngo-1972, uthi: “Lalingavumi ukukhahlela iflegi nokubhiyozela iKrismesi nemihla yokuzalwa, kanti abanye kulo babeshumayela nakwindlu ngendlu.” Ngenxa yokungafumani nkxaso kwintlangano kaThixo, bakholelwa baza benza izinto ezazithethwa ngabantu. Udade Limeria Nadap-Dap, owayelilungu leli qela uthi: “Amabhinqa ayengavunyelwa ukuba azihombise, anxibe izacholo, anxibe iimpahla zaloo maxesha nkqu nezihlangu. Amalungu ayengavunyelwa ukufumana isazisi, nto leyo eyacaphukisa urhulumente.”
Ekugqibeleni eli qela laqhekeka langamahlelo amaninzi aza nawo aya ephela. Xa oovulindlela babuyela eLake Toba, abaninzi bamkela inyaniso.
^ isiqe. 1 Eminye imithombo iqikelela ukuba ayengamawaka amalungu eBibelkring.


text:
Ngaba UMtyholi Ukho Ngokwenene?
Impendulo yeBhayibhile
Ewe ukho. ‘Ungumlawuli wehlabathi,’ isidalwa esingabonakaliyo esenza izinto ezingathandwayo nguThixo. (Yohane 14:30; Efese 6:11, 12) Xa ithetha ngoMtyholi, iBhayibhile isebenzisa la magama:
USathana, othetha “uMchasi.”—Yobhi 1:6.
UMtyholi, othetha “uMhlebi.”—ISityhilelo 12:9.
Inyoka, eBhayibhileni ethetha “uMlukuhli.”—2 Korinte 11:3.
Umhendi.—Mateyu 4:3.
Ixoki.—Yohane 8:44.
USathana akayongcinga nje embi
Abanye bathi uSathana uMtyholi yingcinga nje embi engaphakathi emntwini. Noko ke, iBhayibhile ithetha ngencoko eyayiphakathi kukaThixo noSathana. UThixo ufezekile, ngoko ke wayengenakuthetha nengcinga embi engaphakathi kuye. (Duteronomi 32:4; Yobhi 2:1-6) Ngokufanayo uSathana wahenda uYesu ongenasono. (Mateyu 4:8-10; 1 Yohane 3:5) Ngoko, iBhayibhile ithi uMtyholi ukho ngokwenene, akabobubi nje.
Ngaba ifanele isimangalise into yokuba abantu abaninzi bengakholelwa ukuba uMtyholi ungumntu wokwenene? Nakanye, kuba iBhayibhile ithi uSathana uyalahlekisa ukuze afeze iinjongo zakhe. (2 Tesalonika 2:9, 10) Elinye lawona maqhinga akhe aphambili kukumfamekisa abantu abaninzi ukuze bangamqondi ukuba usisidalwa esikhoyo.—2 Korinte 4:4.
Ezinye izinto ezicingelwayo ngoMtyholi
Ubuxoki: Elinye igama lakaMtyholi nguLusifa.[3]
Inyani: Igama lesiHebhere eliguqulelwe ngokuthi “Lusifa,” kwezinye iiBhayibhile zesiXhosa lithi “wena ukhanyayo.” (Isaya 14:12) Umongo wale vesi ubonisa ukuba eli gama libhekisela kubukhosi baseBhabhiloni, uThixo awayeza kubuhlazisa ngenxa yekratshi. (Isaya 14:4, 13-20) Xa kwakusithiwa “wena ukhanyayo” kwakuhlekiswa ngobukhosi baseBhabhiloni obabubhukuqiwe.
Ubuxoki: USathana “ngumtshutshisi” osebenzela uThixo.
Inyani: UMtyholi lutshaba lukaThixo, akamsebenzeli. USathana uMtyholi uyabachasa aze abamangalele ngobuxoki abantu abakhonza uThixo.
Funda Okungakumbi
Ngaba Yinjongo KaThixo Le?
Usenokuzibuza ngesizathu sokuba kubekho iingxaki ezininzi kangaka namhlanje. Ngaba ubusazi ukuba iBhayibhile ithi kuza kutshintsha kungekudala nokuba unokuzuza kolo tshintsho?


text:
UBUTYEBI OBUPHUMA ELIZWINI LIKATHIXO | INDUMISO 11–18
Ngubani Onokuba Lundwendwe Ententeni KaYehova?
Ukuba lundwendwe ententeni kaYehova kuthetha ukuba ngumhlobo wakhe, ukuthembela ngaye nokumthobela. KwiNdumiso 15 kuchazwa oko uYehova akufunayo kumhlobo.
UNDWENDWE LUKAYEHOVA LUMELE . . .
lunyaniseke
luthethe inyaniso kwanasentliziyweni yalo
luhlonele abanye abakhonzi bakaYehova
luyenze into oluyithembisileyo nokuba kunzima
luncede abasweleyo lungalindelanga kubuyiselwa
UNDWENDWE LUKAYEHOVA LUYAKUPHEPHA . . .
ukuhleba nokunyelisa
ukwenza okubi kummelwane walo
ukuxhaphaza abazalwana abangamaKristu
ukunxulumana nabo bangamkhonziyo okanye abangamthobeliyo uYehova
ukunyotywa


text:
INDLELA YOKUPHILA YAMAKRISTU
Indlela Echanileyo Yokugqabaza
Iimpendulo ezichanileyo ziyalikhuthaza ibandla. (Rom 14:19) Ziyabanceda nabo baphendulayo. (IMi 15:23, 28) Ngoko sifanele sizame ukuphendula nokuba kukanye xa sikwiintlanganiso. Asimele silindele ukuba siza kukhonjwa qho xa siphakamisa. Ngenxa yoko, senza kakuhle xa silungiselela iimpendulo ezininzi.
Impendulo echanileyo . . .
ilula, icacile kwaye imfutshane. Inokude ithathe imizuzwana eyi-30 nangaphantsi
umntu uyitsho ngamazwi akhe
ayikokuphinda into eseyithethiwe ngokungeyomfuneko
Ukuba ukhonjwe kuqala . . .
mayibe yimpendulo elula nephendula ngqo umbuzo
Ukuba sele uphendulwe umbuzo, unoku . . .
bonisa indlela isibhalo esicatshulweyo esiyicacisa ngayo loo nto kuthethwa ngayo
chaza indlela loo nto enokusinceda ngayo ebomini
chaza indlela esinokuyisebenzisa ngayo loo nkcazelo ukuze sincede abanye
balisa amava amafutshane abalaselisa eyona nto kuthethwa ngayo


text:
Lungisa uqhagamshelo kwizixhobo zeodiyo ze-Bluetooth nemiboniso engasebenzisi ntambo
Iodiyo ye-Bluetooth
Ukuba ucinezela iqhosha elithiQhagamshelakwiziko lentshukumo akusifumani isixhobo sakho, zama oku kulandelayo:
Qinisekisa isixhobo se-Windows sakho sixhasa i-Bluetooth nokuba silayitiwe. Uza kubona iqhosha le-Bluetooth kwiziko lentshukumo.
Ukuba kuliboni iqhosha le-Bluetooth, zama ukuhlaziya idrayivu yesixhobo sakho. Nantsi indlela: Yiya kuQalisa, ngenisa Umanejala wesiXhobo, khetha kuluhlu lweziphumo, emva koko, Umanejala wesiXhobo, khangela isixhobo sakho, cofa ekunene (okanye ucinezele ubambe), ukhethe Hlaziya iSoftwe yeDrayivu, khetha Khangela ngokuzenzekelayo isoftwe yedrayivu ehlaziyiweyo, uze ulandele amanyathelo alandelayo.
Ukuba i-Bluetooth ilayitiwe, yaye idrayiva isexesheni, kodwa isixhobo sakho asisebenzi, zama ukushenxisa isixhobo uze usidibanise kwakhona. Nantsi indlela: Yiya kuQalisa, ngenisa Izixhobo, khetha i-Bluetooth, khetha isixhobo, khetha Shenxisa isiXhobo, emva koko uzame ukudibanisa kwakhona.
Qiniseka ukuba isixhobo sesandi esenziwe sasebenza se-Bluetooth silayitiwe yaye siyafumaneka. Indlela yokwenza oku kwahlukile kwisixhobo, ngoko hlola inkcazelo eze kwizixhobo okanye uye kumvelisi wewebhusayithi.
Izixhobo ze-Miracast
Ukuba ucinezela iqhosha elithiQhagamshelakwiziko lentshukumo akusifumani isixhobo sakho, zama oku kulandelayo:
Qinisekisa isixhobo se-Windows sakho sixhasa i-Miracast ngokujonga inkcazelo ephume naso okanye ngokuya kwiwebhusayithi yomvelisi.
Qiniseka i-Wi-Fi ivuliwe.
Qinisekisa ukuba umboniso ofuna ukubonisa kuwo uyayixhasa i-Miracast nokuba ilayitiwe. Ukuba akuyixhasi, uza kudinga iadaptha ye-Miracast (ngamanye amaxesha ebizwa ngokuba yi-“dongle”) engena kwiphothi ye-HDMI.
Izixhobo ze-WiGig
Ukuba ucinezela iqhosha elithiQhagamshelakwiziko lentshukumo akusifumani isixhobo sakho, zama oku kulandelayo:
Qinisekisa isixhobo se-Windows sakho sixhasa i-WiGig nokuba silayitiwe. Ukuba iPC yakho ixhasa i-WiGig, uza kubona iqhosha le-WiGig Iisethingi > Imodi yenqwelo-moya.
Qinisekisa umboniso uxhasa i-WiGig. Ukuba akuyixhasi, uza kudinga idokhi ye-WiGig.


text:
ICANDELO 25
Isiluleko Ngokuphathelele Ukholo, Ihambo, Nothando
UYakobi, uPetros, uYohane noYuda babhala iileta ukuze bakhuthaze abazalwana babo
UYAKOBI noYude babengabantakwabo Yesu. UPetros noYohane babengabanye babapostile bakaYesu abali-12. Loo madoda mane abhala iileta ezisixhenxe ezikwiZibhalo ZamaKristu ZesiGrike. Ileta nganye ibizwa ngegama lombhali wayo. Isiluleko esiphefumlelweyo esifumaneka kwezi leta sasenzelwe ukunceda amaKristu agcine ingqibelelo yawo kuYehova buze uBukumkani bakhe buhlale bunkenteza ezingqondweni zawo.
Yiba nokholo. Ukutsho nje ngomlomo ukuba unokholo akwanele. Ukholo lokwenyaniso lukhokelela kwisenzo. UYakobi uthi: ‘Eneneni, ukholo ngaphandle kwemisebenzi lufile.’ (Yakobi 2:26) Ukuba nokholo xa sijamelene nezilingo kusenza sikwazi ukunyamezela. Ukuze aphumelele, umKristu ufanele acele ubulumko kuThixo, eqinisekile ukuba uThixo uya kumnika. UThixo uyakholiswa ngabantu abanyamezelayo. (Yakobi 1:2-6, 12) Xa umkhonzi egcina ingqibelelo ngenxa yokholo, uYehova uThixo uya kumsikelela. UYakobi uthi: “Sondelani kuThixo, naye uya kusondela kuni.”—Yakobi 4:8.
UmKristu ufanele abe nokholo olomelele ngokwaneleyo ukuze akwazi ukuxhathisa izilingo nempembelelo yokuziphatha okubi. Ekubeni uYude wayephila phakathi kwabantu abaziphethe kakubi, wabongoza abazalwana bakhe ukuba ‘balulwele nzima ukholo.’—Yude 3.
Ihambo yakho mayihlale inyulu. UYehova ulindele ukuba abakhonzi bakhe babe ngcwele, oko kukuthi, bahlale becocekile kuzo zonke iinkalo zobomi. UPetros wathi: “Yibani ngcwele nani kuyo yonke ihambo yenu, ngenxa yokuba kubhaliwe kwathiwa: ‘Nimele nibe ngcwele, ngenxa yokuba ndingcwele mna.’” (1 Petros 1:15, 16) AmaKristu amiselwe umzekelo afanele awuxelise. UPetros uthi: ‘UKristu wabandezeleka ngenxa yenu, enishiya nomzekelo, ukuze nilandele emanyathelweni akhe ngokusondeleyo.’ (1 Petros 2:21) Nangona amaKristu ebandezeleka ngenxa yokuphila ngemilinganiselo kaThixo, ahlala ‘enesazela esilungileyo.’ (1 Petros 3:16, 17) UPetros ubongoza amaKristu ukuba aphuphume kwihambo engcwele nezenzo zozinikelo lobuthixo ngoxa elindele imini yomgwebo kaThixo nehlabathi elitsha elithenjisiweyo, apho ‘kumi khona ubulungisa.’—2 Petros 3:11-13.
“Sondelani kuThixo, naye uya kusondela kuni.”—Yakobi 4:8
Yiba nothando. UYohane uthi: “UThixo uluthando.” Lo mpostile uthi uThixo ubonise uthando lwakhe olukhulu ngokuthumela uYesu eze “njengombingelelo wokucamagushela izono zethu.” Yintoni efanele yenziwe ngamaKristu? UYohane uthi: “Zintanda, ekubeni uThixo eye wasithanda ngolo hlobo, nathi simele sithandane.” (1 Yohane 4:8-11) Enye indlela yokubonisa uthando kukuba nobubele kubazalwana bethu.—3 Yohane 5-8.
Ngoko ke, abakhonzi bakaYehova banokubonisa njani ukuba bayamthanda? UYohane uthi: “Ukumthanda uThixo kuko ukuthi, siyigcine imiyalelo yakhe; kwaye ayinzima imiyalelo yakhe.” (1 Yohane 5:3; 2 Yohane 6) UThixo uqinisekisa abo bamthobelayo ukuba uya kuqhubeka ebathanda njengoko ‘bekhangele kubomi obungunaphakade.’—Yude 21.
—Oku kusekelwe kuYakobi; kweyoku-1 kuPetros; kweyesi-2 kuPetros; kweyoku-1 kuYohane; kweyesi-2 kuYohane; kweyesi-3 kuYohane; kuYude.


text:
VALDSITA, UABIkhadi engabonakaliyo
VALDSITA, UAB
Administration tyhil'indlela, Amatyala, Auctions property, Bailiffs, Consulting zoshishino +13
Ushicelelo
I-V 8:00-17:00
- VALDSITA, UAB
Imephu
Umsebenzi udidi
Administration tyhil'indlela, Amatyala, Auctions property, Bailiffs, Consulting zoshishino, Endinalo yobuqu physical, Enterprise tyhil'indlela, Iingcebiso zomthetho, Iingcebiso zomthetho, Iinkonzo zomthetho, Iinkonzo zomthetho, Law zoshishino, Management tyhil'indlela, Ngotyefezo ipropati, Umthetho corporate, Wezemali, inshorensi, umthetho, Yobhaliso inkampani, Yobhaliso inkampani


text:
Ungavumeli Nantoni Na Ikwahlukanise NoYehova
“Zikhetheleni namhlanje ukuba ngubani na eniya kumkhonza.”—YOSH. 24:15.
1-3. (a) Kutheni uYoshuwa engumzekelo omhle womntu owenza ukhetho olufanelekileyo? (b) Yintoni esimele siyikhumbule xa sisenza ukhetho?
KUBALULEKE gqitha ukwenza ‘ukhetho.’ Kaloku ukhetho lusinceda sigqibe ngekhondo esifuna ukulithabatha ebomini. Umzekelo woku: Ngumntu othi ehamba endleleni suke zahlukane zibe mbini. Umele akhethe ukuba uza kuthatha yiphi. Ukuba uyazazi apho aya khona, umele akhethe leyo iza kumsa kuloo ndawo.
2 IBhayibhile isichazela ngabantu abaninzi ekwafuneka benze ukhetho olufanayo. Ngokomzekelo, uKayin kwafuneka akhethe ukuwulawula okanye anikezele kumsindo wakhe. (Gen. 4:6, 7) UYoshuwa kwafuneka akhethe phakathi koThixo oyinyaniso noothixo bobuxoki. (Yosh. 24:15) UYoshuwa wayekufuna ngamandla ukukhetha ikhondo elifanelekileyo neliza kumsondeza kuYehova. Kodwa yena uKayin, wakhetha ukuphambuka kuYehova.
3 Nathi, kukhe kufuneke senze izigqibo ezibalulekileyo ukuze sihlale kwikhondo elifanelekileyo. Xa kunjalo, simele sikhumbule ukuba ukhetho esilwenzayo lunokumzukisa uYehova luze lusincede sisondele kuye okanye lusahlukanise naye. (Funda amaHebhere 3:12.) Kweli nqaku, nelilandelayo siza kuhlolisisa iinkalo ezisixhenxe zobomi esingamele sizivumele zisahlukanise noYehova.
UMSEBENZI NENGQESHO
4. Kutheni kubalulekile nje ukuphangela?
4 AmaKristu amele aphangele ukuze azondle kunye neentsapho zawo. IBhayibhile ibonisa ukuba, xa kukho nabani na ongafuni kuyondla intsapho yakhe, lo mntu mbi ngaphezu kongakholwayo. (2 Tes. 3:10; 1 Tim. 5:8.) Kuyacaca ukuba kubalulekile ukuphangela, kodwa ukuba asilumkanga ukhetho esilwenzayo lunokusahlukanisa noYehova. Njani?
5. Ziziphi izinto omele ucinge ngazo ngaphambi kokwamkela umsebenzi?
5 Kuthekani xa ufuna umsebenzi? Ukuba kunzima ukufumana umsebenzi kwindawo ohlala kuyo, usenokulingelwa ekubeni wamkele nawuphi na umsebenzi ovelayo. Kodwa kuthekani ukuba loo msebenzi uyangqubana nemigaqo ethile yeBhayibhile? Kuthekani ukuba lo msebenzi uza kufuna uhlale usendleleni ungakwazi ukuba nexesha elaneleyo lokuba kunye nebandla okanye intsapho yakho? Ngaba umele uwamkele, kuba nje usithi ubhetele nokuba unjani kunokungasebenzi? Khumbula ukuba, ukukhetha ikhondo elingafanelekanga kunokukwahlukanisa noYehova. (Heb. 2:1) Enoba ufuna umsebenzi okanye ucinga ngokutshintsha lo ukuwo, yintoni enokukunceda wenze isigqibo sobulumko?
6, 7. (a) Ziziphi iinjongo onokuwufunela zona umsebenzi? (b) Yiyiphi injongo eya kukunceda usondele kuYehova, yaye ngoba?
6 Njengokuba kuye kwaboniswa ngaphambili, ukhetho olwenzayo luya kuxhomekeka kwikhondo ofuna ukuluthabatha ebomini. Khawuzibuze, ‘Ndiwufunela ntoni lo msebenzi?’ Ukuba injongo kukuzondla wena nentsapho yakho ngoxa nikhonza uYehova, uya kufumana iintsikelelo. (Mat. 6:33) UYehova angakunceda xa uphelelwe ngumsebenzi okanye xa iimeko zoqoqosho zingahambi kakuhle. (Isa. 59:1) Kaloku “uyakwazi ukubahlangula esilingweni abantu abanozinikelo lobuthixo.”—2 Pet. 2:9
7 Kuthekani ukuba uwufuna ngenjongo yokuba sisityebi? Usenokuwufumana uze ube siso. Kodwa ke, khumbula, uya kuthi uba siso ube uvile yaye uthe shu! (Funda eyoku-1 kuTimoti 6:9, 10.) Ukuba umsebenzi, ingqesho nobutyebi zezona zinto zibalulekileyo kubomi bakho, ziya kukwahlukanisa noYehova.
8, 9. Yintoni abamele bacinge ngayo abazali ngokuphathelele indlela abawujonga ngawo umsebenzi? Cacisa.
8 Ukuba ungumzali, khumbula ukuba abantwana bakho bayafunda kumzekelo wakho. Yintoni abayibona ibalulekile kuwe—ngaba ngumsebenzi okanye bubuhlobo onabo noYehova? Xa bebona ukuba eyona nto iphambili kuwe, liwonga, udumo nobutyebi, basenokwenza olo khetho lubi nabo. Basenokude bayeke nokukuhlonela njengomzali wabo. Omnye umKristu oselula uthi: “Ekuphela kwento endiyikhumbulayo kukuba uTata ebesoloko exakeke ngumsebenzi wakhe. Ekuqaleni, kwakubonakala ngathi uzibhokoxa kuba efuna ukondla intsapho yakhe. Wayefuna sikhule singadingi nto. Kodwa kutshanje uye wakho undonakele. Ubila esoma, ukuze asithengele izinto zobunewunewu ezingeyomfuneko kangako. Ngenxa yoku, sesijongwa njengezityebi kunokwaziwa ngokukhuthaza abanye bakhonze uThixo. Eyona nto ndiyinqwenelayo kukubona uTata ezibhokoxa ukuze asincede sisondele kuYehova kunokuzixakekisa ngemali.”
9 Bazali, musani ukuvumela imisebenzi yenu inahlukanise noYehova. Miselani umzekelo omhle ukuze abantwana benu babone ukuba eyona nto niyikholelwayo kukuba, ulwalamano oluhle noYehova lubaluleke ngaphezu kwemali.—Mat. 5:3.
10. Yintoni amele acinge ngayo umntu oselula xa eza kukhetha umsebenzi?
10 Ukuba uselula yaye ucinga ngokusebenza, yintoni onokuyenza ukuze wenze ukhetho olufanelekileyo? Njengokuba sesifundile umele ulazi ikhondo olifunayo ebomini. Ngaba uqeqesho nomsebenzi ocinga ngawo uya kukunceda ukwazi ukukhonza uYehova kangangoko okanye uya kukwahlukanisa naye? (2 Tim. 4:10) Ngaba unqwenela ukufana nabantu abaxhomekeke kubuninzi bemali yabo ukuze bonwabe? Ngaba nawe uthembela kuYehova njengoDavide owathi: “Ndakha ndangumfana, kungokunje ndimdala, kodwa andikaboni nabani na olilungisa eshiywe ngokupheleleyo, nenzala yakhe ifuna isonka.” (INdu. 37:25) Oku kufana nokukhetha ikhondo oza kuhamba ngalo. Khumbula ukuba elinye ikhondo liya kukwahlukanisa noYehova, ngoxa elinye liya kukukhokelela kobona bomi bubhetele. (Funda iMizekeliso 10:22; Malaki 3:10.) Liliphi ikhondo oya kulikhetha? *
UKUZIHLAZIYA NOKUZONWABISA
11. Ithini iBhayibhile ngokuzihlaziya nokuzonwabisa, ibe yintoni esimele siyilumkele?
11 IBhayibhile ayithi kuphosakele ukuzihlaziya nokuzonwabisa, ingatsho nokuba kuyinkcitha xesha. UPawulos wabhalela uTimoti esithi: “Ingqeqesho yomzimba iyingenelo kancinane.” (1 Tim. 4:8) IBhayibhile iphinda ithi, ‘kukho ixesha lokuhleka nexesha lokudloba’ ngoxa ikhuthaza ukuba siphumle. (INtshu. 3:4; 4:6) Noko ke, ukuba akulumkanga, ukuzihlaziya nokuzonwabisa kunokukwahlukanisa noYehova. Njani? Zimbini izinto omele uzilumkele kule nkalo—luhlobo olukhethayo nexesha olichitha ekuzihlaziyeni nasekuzonwabiseni.
12. Ziziphi izinto omele ucinge ngazo xa uza kukhetha uhlobo lokuzihlaziya nelokuzonwabisa?
12 Makhe sihlolisise eyokuqala, uhlobo. Singakwazi ukufumana iindlela zokuzihlaziya nezokuzonwabisa ezifanelekileyo. Noko ke, inyaniso kukuba iindlela ezininzi ezikhoyo zikhuthaza izinto ezingafunwayo nguThixo, njengogonyamelo, ukusebenzelana nemimoya nokuziphatha kakubi ngokwesini. Ngoko, simele siluhlolisise kakuhle uhlobo esilukhethayo lokuzihlaziya nelokuzonwabisa. Khawuzibuze, ‘Lundichaphazela njani? Ngaba lundenza ndithande ugonyamelo, ukhuphiswano okanye ubuzwe? (IMize. 3:31) Ngaba lundityela imali? Ngaba lunokubakhubekisa abanye? (Roma 14:21) Ngabantu abanjani olundinxulumanisa nabo? (IMize. 13:20) Ngaba lundenza ndinqwenele izinto ezimbi?’—Yak. 1:14, 15.
13, 14. Kutheni simele sicingisise ngexesha esilichitha ekuzonwabiseni?
13 Enye into omele ucinge ngayo, lixesha olichitha ekuzihlaziyeni nasekuzonwabiseni. Khawuzibuze, ‘Ngaba ndichitha ixesha elininzi kwezi zinto de ndingabi nalo ixesha leentlanganiso nokushumayela?’ Ukuba ukhetha ukuchitha ixesha elininzi kwezi zinto, aziyi kukuhlaziya ngendlela obulindele ngayo. Enyanisweni, abo bachitha ixesha nje elifanelekileyo kuzo, ngabona basala behlaziyeke ngakumbi. Kubangelwa yintoni oko? Kaloku bona, bayazi ukuba baqale ‘ngezinto ezibaluleke ngakumbi,’ ngoko abasali benomvandedwa emva kokuzihlaziya.—Funda eyabaseFilipi 1:10, 11.
14 Nakuba kubonakala kumnandi ukuchitha ixesha elininzi ekuzonwabiseni, kodwa kunokusahlukanisa noYehova. Udade oneminyaka engama-20 uKim, ukwazi kuye oko. Uthi: “Kwakungekho siyolo sindiphosayo ngempela-veki ngoLwesihlanu, uMgqibelo, nangeCawa. Kodwa ngoku, ndiyabona ukuba zininzi gqitha izinto ezibaluleke ngakumbi endinokuzenza. Ngokomzekelo, ekubeni ndinguvulindlela, ndivuka ngentsimbi yesi-6:00 kusasa ndiye kushumayela, ngoko andinakukwazi ukuba seziyolweni de kubethe eyokuqala neyesibini ekuseni. Ndiyazi ukuba aziphosakelanga zonke iziyolo, kodwa zinokuba ngumqobo. Njengezinye izinto, nazo umntu umele azibeke kwindawo yazo.”
15. Abazali banokubanceda njani abantwana babo bazihlaziye ngendlela ehlaziyayo?
15 Abazali bamele banyamekele iintswelo zokwenyama zentsapho yabo. Banembopheleleko yokuyinceda isondelelane noYehova, izive ithandwa yaye yonwabile. Oku kuquka ukuyilungiselela amaxesha okuzihlaziya. Ukuba ungumzali akumele ujonge konke ukuzihlaziya njengento engafanelekanga. Kakade, zikho iindlela zokuzihlaziya nezokuzonwabisa ezingafanelekanga. (1 Kor. 5:6) Kufuneka nje uziphe ixesha ucingisise ngendlela efanelekileyo eza kushiya ihlaziyeke ngokwenene intsapho yakho. * Oko kuya kuthetha ukuba nina nabantwana benu nikhetha ikhondo eliya kunisondeza ngakumbi kuYehova.
ULWALAMANO LWENTSAPHO
16, 17. Yiyiphi intlungu abaye bajamelana nayo abazali abaninzi, ibe sazi njani ukuba uYehova uyayiqonda intlungu abakuyo?
16 Yinto yemvelo ukuba umzali nomntwana bathandane gqitha kangangokuba noYehova ude azekelise ngolo lwalamano xa echaza indlela abathanda ngayo abantu bakhe. (Isa. 49:15) Ngoko ke, kuba buhlungu gqitha xa ilungu lentsapho limshiya uYehova. Omnye udade onentombi eyasuswa kubudlelane wathi: “Ndandikwengathethekiyo intlungu, ndizibuza, isizathu sokuba ishiye uYehova. Ndade ndaziva ndinetyala.”
17 Ukuba kunjalo nakuwe, uYehova uyiqonda kakuhle indlela ovakalelwa ngayo. Naye “yaba buhlungu intliziyo yakhe” xa wavukelwa ngumntu wokuqala, kwaba sele kulandela nabanye ngaphambi koMkhukula. (Gen. 6:5, 6) Kusenokuba nzima ukuyiqonda le ntlungu xa ingazange ikwehlele. Kodwa, ibingayi kuba bubulumko ukuvumela ihambo embi yelungu lentsapho elisusiweyo isahlukanise noYehova. Ngoko ke, singakwazi njani ukujamelana nale ntlungu ingathethekiyo xa ilungu lentsapho lishiya uYehova?
18. Kutheni abazali bengamele bazibeke ityala xa umntwana wabo eshiya uYehova?
18 Musa ukuzibeka ityala xa umntwana eshiya uYehova. Mntu ngamnye umele akhethe enoba uza kumkhonza na uYehova, ibe lungu ngalinye lentsapho elizahluleleyo nelibhaptiziweyo limele ‘lizithwalele owalo umthwalo.’ (Gal. 6:5) Yena uYehova ulibeka kumoni ityala ngokhetho alwenzayo kungekhona kuwe. (Hez. 18:20) Enye into omele uyiphephe kukugxeka abanye. Yihlonele indlela uYehova aqeqesha ngayo abantu bakhe. Yilwa noMtyholi —kungekhona abalusi abaye bamsusa ukuze bakhusele ibandla.—1 Pet. 5:8, 9.
19, 20. (a) Yintoni abanokuyenza abazali bomntwana osusiweyo kubudlelane ukuze banyamezele loo ntlungu? (b) Liliphi ithemba abanokuhlala benalo?
19 Kwelinye icala, ukuba ukhetha ukuqumbela uYehova, uya kuba uzahlukanisa naye. Enyanisweni, eyona nto limele liyazi elo lungu lentsapho kukuba wena uthanda uYehova ngaphezu kwento yonke—kuquka intsapho yakho. Ngoko ukuze unyamezele le ntlungu, umele uzabalazele ukuhlala unolwalamano olomeleleyo noThixo. Sukuzahlula kubazalwana noodadewenu abangamaKristu athembekileyo. (IMize. 18:1) Thandaza uphalaze imbilini yakho kuYehova. (INdu. 62:7, 8) Ungazami ukufumana izizathu zokuthethelela ukunxulumana kwakho nalowo ususiweyo, njengokuncokola naye nge-e-mail. (1 Kor. 5:11) Xakeka kukwenza ukuthanda kukaYehova. (1 Kor. 15:58) Udade ocatshulwe ngasentla uthi: “Ndiyazi ukuba ndimele ndixakeke kukwenza ukuthanda kukaYehova ukuze ndihlale ndinolwalamano olomeleleyo noluhle naye, oko kuya kwenza ndikwazi ukunceda intombi yam xa ibuyela kuYehova.”
20 IBhayibhile ithi uthando “luthemba izinto zonke.” (1 Kor. 13:4, 7) Akukho nto iphosakeleyo ngokuhlala unethemba lokuba uya kuze abuyele kuYehova ngenye imini. Minyaka le, abenzi bubi abaninzi bayaguquka baze babuyele kwintlangano kaYehova. UYehova akahlali ecaphukile kubo xa beguquka, kunoko “ukulungele ukuxolela.”—INdu. 86:5.
KHETHA NGOBULUMKO
21, 22. Yintoni ozimisele ukuyenza ngendlela oza kuyisebenzisa ngayo inkululeko yokuzikhethela?
21 UYehova ujizeke abantu ngelungelo lokuzikhethela. (Funda iDuteronomi 30:19, 20.) Eli lungelo lithetha ukuba sinembopheleleko enkulu yokwenza ukhetho lobulumko. MKristu ngamnye umele azibuze oku: ‘Ngaba ndenza ukhetho olundigcina kwikhondo elifanelekileyo? Ngaba ndivumela umsebenzi nengqesho, ukuzihlaziya nolonwabo, okanye ulwalamano lwentsapho lundahlukanise noYehova?’
22 UYehova zange khe ayeke ukubathanda abantu bakhe. Ekuphela kwento enokusahlukanisa noYehova kuxa thina siye sakhetha ikhondo eliphosakeleyo. (Roma 8:38, 39) Noko ke, akunyanzelekanga ukuba yenzeke loo nto! Ngamana singazabalazela ukuba kungaze kubekho nto isahlukanisa noYehova. Inqaku elilandelayo liza kuxubusha iinkalo ezine esimele sizilumkele xa sisenza ukhetho ebomini.
^ isiqe. 10 Ukuze ufumane inkcazelo engakumbi ngokuphathelele ukukhetha umsebenzi, funda isahluko 38 kwincwadi ethi Imibuzo Yabantu Abaselula—Iimpendulo Eziluncedo, Umqulu 2.
^ isiqe. 15 Ukuze ufumane amacebiso ngeendlela ezifanelekileyo, funda iphepha 17-19 lenkupho kaVukani! kaNovemba 2011.


text:
INQAKU ELINGUMXHOLO
Iphonografi
—Iyingozi Okanye Akunjalo?
Ihlabathi lonke namhlanje lithe swii yiphonografi. * Ifumaneka kwiintengiso, kwifashoni, kwiimuvi, kumculo, kwiimagazini, kumabonwakude, kwimidlalo yevidiyo, iifowuni zala maxesha, kunye neeWebhsayithi zokuncokola. Iphonografi ixhaphake kakhulu kule mihla siphila kuyo. Abantu abangakumbi babukela iphonografi kunanini na ngaphambili.
Iphonografi iyatshintsha. Unjingalwazi uGail Dines uthi: “Imifanekiso esiyibonayo namhlanje iyothusa kakhulu kangangokuba oko kwakusithiwa ngamanyala kudala yinto nje eqhelekileyo kwezi ntsuku.”
Uwujonga njani lo mkhwa? Ngaba iphonografi yinto nje yokuzonwabisa okanye iyingozi? UYesu wathi: “Wonke umthi olungileyo uvelisa isiqhamo esihle, kodwa wonke umthi obolileyo uvelisa isiqhamo esingento yanto.” (Mateyu 7:
Iphonografi yenza ntoni emntwini?
OKO KUTHETHWA ZIINGCALI: Iphonografi ayiyekeki, ezinye iingcali zide ziyifanise nesiyobisi esiyicrack cocaine.
URob, * owayengakwazi ukohlukana nephonografi uthi: “Kwakungekho nto inokundinqanda. Kwakungathi ndikweliny’ ilizwe. Ndandingcangcazela kude kube buhlungu nentloko le. Kwakunzima ukuyiyeka.”
Abantu abazonwabisa ngephonografi badla ngokuwufihla lo mkhwa. Akothusi ukwazi ukuba abaninzi bayahlazeka, badandatheke, babe nemisindo engalawulekiyo okanye babe ngamalolo. Ngamanye amaxesha bade bafune nokuzicim’ igama. UXolile, owayebukela amanyala ngefowuni uthi, “Ndandisiba neentloni ndityhafe, ndizive ndinetyala ndihlazekile kwaye ndisoyika nokufuna uncedo.”
Nokuba umntu uthe wayibona kancinane okanye wayithi krwaqu ngempazamo iphonografi, inganemiphumo ebuhlungu. Ethetha kwenye ikomiti yaseburhulumenteni eMerika, uGqirha uJudith Reisman ophambili ekufundeni ngemiphumo iphonografi enayo ebantwini wathi: “Imifanekiso yamanyala iyayitshintsha ingqondo, ihlale kuyo, kwaye loo nto ibangela iiseli zengqondo zingakwazi ukuyikhupha enkumbulweni.” UNondwe, ona-19 nowayebukela iiWebhsayithi zamanyala ubalisa athi: “Le mifanekiso ayiphumi tu engqondweni. Isuke ithi gqi, ndijongile nje andiqondi ukuba ndingaze ndikwazi ukuyicima.”
ISIBAKALA: Iphonografi iyabakhobokisa abantu.
Iphonografi izonakalisa njani iintsapho?
OKO KUTHETHWA ZIINGCALI: “Izibini kunye neentsapho ziyaqhekeka ngenxa yephonografi.”
Iphonografi izonakalisa ngolu hlobo iintsapho:
Kuye kungathenjwana emitshatweni, luphele nothando.
—IMizekeliso 2: 12-17.
Yenza umntu angabacingeli abanye, kwaye isibini singahlalisani kamnandi.
—Efese 5:28, 29.
Yenza lowo uyibukeleyo afune ukwenza izimanga nezinto ezothusayo.
—2 Petros 2:14.
Yenza abo bayibukelayo ukuba bafune ukwenza izinto ezonyanyekayo nezingcolileyo kumaqabane abo.
—Efese 5:3, 4.
Yenza elinye iqabane lingathembeki.
—Mateyu 5:28.
IBhayibhile ithi abantu abatshatileyo mabangaphathani “ngobuqhophololo.” (Malaki 2:
Kukho nezinye iindlela abachaphazeleka ngayo abantwana yiphonografi. URob ekuthethwe ngaye ngaphambidlana ubalisa athi: “Xa ndandineminyaka elishumi, sasidlala undize, ndabhaqa imagazini katata enemifanekiso engamanyala. Ndaqalisa ukuyibukela emfihlekweni. Andizange ndiyeke de ndamdala.” Uhlolisiso lubonisa ukuba iphonografi inokubangela ukuba abafikisayo balalane besebancinci, abanye babe ngoodlalani, bahlukumeze abanye kwaye baphazamiseke nasengqondweni.
ISIBAKALA: Iphonografi ityhefa imitshato kwaye ingunozala weentlungu.
Ithini yona iBhayibhile ngephonografi?
ITHI: “Bhubhisani, ke ngoko, amalungu enu omzimba asemhlabeni, uhenyuzo, ukungahlambuluki, inkanuko yesini, umnqweno owenzakalisayo, nokubawa, okulunqulo-zithixo.”
Izicacele into yokuba uYehova * uThixo uyayicaphukela iphonografi. Oku akuthethi ukuba akafuni abantu babe nazo iintlobano zesini. Wazidala ukuze abantu ababini abatshatileyo bazonwabise ngazo, basondelelane ngakumbi baze bakwazi nokuzala abantwana.
Kutheni sinokuqiniseka ukuba uYehova akayithandi iphonografi? Nazi ezinye izizathu.
Uyazi ukuba iphonografi iyabumosha ubomi babantu.
—Efese 4:17-19.
Uyasithanda kwaye ufuna ukusikhusela kwizinto eziyingozi.
—Isaya 48:17, 18.
UYehova ufuna ukukhusela imitshato kunye neentsapho.
—Mateyu 19:4-6.
Ufuna siziphathe kakuhle kwaye siwahlonele amalungelo abanye.
—1 Tesalonika 4:3-6.
Ufuna siwahlonele amandla esinawo enzala kwaye ufuna siwasebenzise ngendlela enesidima.
—Hebhere 13:4.
UYehova uyayazi ukuba iphonografi ibonisa indlela uSathana azijija ngayo izinto.
—Genesis 6:2; Yude 6, 7.
ISIBAKALA: Iphonografi iyabonakalisa ubuhlobo esinabo noThixo.
UYehova uyabavela kwaye ufuna ukubanceda abo babanjwe ngulo mkhwa. IBhayibhile ithi: “UYehova unenceba nobabalo, uzeka kade umsindo yaye unobubele bothando obuninzi. Kuba yena uyakwazi ukuyilwa kwethu, ekhumbula ukuba siluthuli.” (INdumiso 103:
Baninzi abantu abaye balwamkela uncedo lukaThixo. Ngaba luyanceda? Khawuve oko iBhayibhile ekuthethayo ngabantu abaye bakwazi ukoyisa imikhwa emibi: “Niye nahlambuluka, . . . niye nangcwaliswa. . . niye navakaliswa ningamalungisa egameni leNkosi yethu uYesu Kristu nangomoya kaThixo wethu.” (1 Korinte 6:
UNondwe ekuthethwe ngaye ngaphambidlana uthi: “NguYehova yedwa onokukunceda ubuyele endleleni efanelekileyo. Ukuba ucela uncedo nokhokelo lwakhe, ungaphinda ube ngumhlobo wakhe. Akasoze akuyekele.”
^ isiqe. 3 Igama elithi “phonografi” lithetha nantoni na engamanyala eyenzelwe ukuvuselela iimvakalelo zesini zomntu oyibukeleyo, oyifundayo okanye oyimameleyo. Isenokuba yimifanekiso, incwadi okanye into erekhodiweyo.
^ isiqe. 8 Amagama atshintshiwe.
^ isiqe. 25 UYehova ligama likaThixo eliseBhayibhileni.
Funda Okungakumbi
Unako Ukumelana Nesilingo!
Iindlela ezintathu ezinokukunceda umelane nesilingo.


text:
IMBONISELO AGASTI 2015
Ngaba Abafileyo—Bangaphila Kwakhona?
IBhayibhile ayipheleli nje ekuphenduleni lo mbuzo, ikunika nezizathu ezibambekayo zokuyithemba.
Kwenzeka Ntoni Xa Umntu Eswelekile?
IBhayibhile inamabali abantu abasibhozo abavuswa ekufeni. Bathi kunjani engcwabeni?
Ngaba Likho Ithemba Ngabafi?
Kutheni uThixo eza kuvusa nabantu abangengomalungisa nje?
Ithemba Ngabafi—Yintoni Enokukwenza Uqiniseke Ngalo?
IBhayibhile inezizathu ezibini ezivakalayo ezisenza siqiniseke ngovuko.
UYehova Undinike Okungaphezu Koko Bekundifanele
UFélix Alarcón wafumana injongo yobomi nangona wafumana ingozi yesithuthuthu eyamshiya engumlwelwe ukususela entanyeni ukwehla.
“Ndaphakama Njengomama KwaSirayeli”
Ibali eliseBhayibhileni likaDebhora, linokusifundisa ntoni ngokholo nesibindi?
Iimpendulo Zemibuzo YeBhayibhile
Badalelwa ntoni abantu? Ngaba Ubomi Buphelele Apha?
Izinto Ezingakumbi Ezifumaneka Kwi-intanethi
Ukoyika Ukufa
—Unokukoyisa Njani?
Ukwazi inyaniso kuyasikhulula ekoyikeni ukufa, olo loyiko lunokusenza singabonwabeli ubomi.


text:
Isaziso
Nazi ke ikati zam, uNomashushu noNomahem, ndiyazithanda ke. Zintle neh, nawe uyazithanda kanti?
Zikati zam ke ezi bantu bakuthi, ayizongada ezi, ze nindincede ke ningazityisi ngenja. Ngoba ezikati zigqiba impuku ezihluphayo enye into zihleli kakuhle ekhapha, umntu ongazithandiyo nam ke akandithandi. Azityi nokuba yintoni nje, zitya into eziyithandayo.
Izimvo
Ndiyeva ke nto zakhu, nithi ninqenela ntoni na. Bhalani lo minqweno yethu siyive ukuba iya kweliphi icala na.
Ewe ndisatsho nangoku, ubusika balonyaka bebungabukhalanga yiyo lento ingca nemithi ikhawuleze yadubula, loo nto ke iyahlupha kubantu apaphethwe yimikhuhlane.


text:
INQAKU ELINGUMXHOLO | UKWENZA IKHAYA LIBE NOXOLO
Iingxabano Zentsapho—Zenzeka Njani
USARAH * waseGhana oneminyaka eyi-17 etshate noJacob uthi: “Sisoloko sixabana ngemali.” Uthi: “Ndiba nomsindo kuba zininzi izinto endizenzayo ukuze ndinyamekele intsapho abe uJacob engathethi nam ngemeko yethu yezimali. Kuye kudlule iiveki singathethisani.”
Yena uJacob umyeni wakhe uthi: “Kunjalo, akhona amaxesha apho siye sixambulisane. Aye abangelwe kukungaqondani okanye ukungancokolisani kakuhle. Ngamanye amaxesha abangelwa kukucaphuka ungekeva kakuhle.”
UNathan waseIndia osele enethutyana etshatile, uchaza oko kwenzekayo xa uyisezala wangxolisa uninazala. Uthi: “Wabindeka waza wahamba. Xa ndambuzayo ukuba kutheni emngxolisa, yaba ngathi mna ndiyamdelela. Ndingazanga, ndabona sele singxoliswa sonke.”
Mhlawumbi nawe ukhe waqaphela ukuba ukuthetha ungacinganga okanye ukuthetha into engafanelekanga ngexesha elingafanelekanga kunokubangela ingxabano ekhayeni. Incoko emnandi nezolileyo isenokutshintsha ngesiquphe nize nixambulisane ngamazwi. Akakho umntu onokuhlala ethetha izinto ezifanelekileyo ngalo lonke ixesha, ngoko kusenokuba lula ukuyitolika kakubi into ethethwayo okanye into ebangele ukuba ithethwe. Sekunjalo, ninganako ukuba noxolo nemvisiswano.
Yintoni onokuyenza xa kuvela ingxabano? Yintoni onokuyenza ukuze ubuyisele uxolo nenzolo entsatsheni? Iintsapho zinokuligcina njani uxolo ekhayeni? Nceda uqhubeke ufunda.
^ isiqe. 3 Amanye amagama aye atshintshwa.


text:
Imiboniso
IMBONISELO
Umbuzo: Ngaba ucinga ukuba ihlabathi beliya kuba ngcono ukuba wonke umntu ebephila ngalo mgaqo?
Isibhalo: Heb 13:18
Unokuthi: IBhayibhile isikhuthaza ukuba sinyaniseke kwizinto zonke. Ngenxa yoko, sifanele sinyaniseke kwiinkalo zonke zobomi bethu. Lo ngumxholo weMboniselo.
IMBONISELO (iphepha elingasemva)
Umbuzo: Ndingaluvuyela uluvo lwakho kulo mbuzo. [Funda umbuzo wokuqala.] Abanye abantu bakholelwa ekubeni emva kokuba umntu efile uba kwesinye isimo, ngoxa abanye becinga ukuba umntu akasoze aphinde aphile emva kokuba efile. Yintoni wena oyikholelwayo?
Isibhalo: INt 9:5
Unokuthi: Eli nqaku licacisa okungakumbi ngoko kuthethwa yiBhayibhile ngalo mbandela. Ungathanda ukuzifundela lona? Singancokola ngalo ngelinye ixesha.
IINDABA EZILUNGILEYO EZIVELA KUTHIXO!
Unokuthi: Ndizele ukuza kukubonisa indlela abantu esibafundisa ngayo iBhayibhile simahla. Le ncwadana ikubonisa eBhayibhileni yakho iimpendulo zemibuzo ebalulekileyo.
Umbuzo: Ngaba wakha wayifunda iBhayibhile? Ndicela ukukubonisa indlela efundwa ngayo le ncwadana. [Buza umbuzo 1 kwisifundo 2.]
Isibhalo: ISi 4:11
ZENZELE EYAKHO INTSHUMAYELO
Sebenzisa le mizekelo ingasentla ukuze uzenzele eyakho intshumayelo yasentsimini.


text:
Ibali 83: Iindonga ZeYerusalem
KHANGELA wonke umsebenzi owenziwa apha. AmaSirayeli axakekile akha iindonga zeYerusalem. Xa uKumkani uNebhukadenetsare watshabalalisa iYerusalem kwiminyaka eli-152 ngaphambili, wazidiliza iindonga waza wawatshisa amasango eso sixeko. AmaSirayeli akazange azakhe kwakhona iindonga ukufika kwawo okokuqala evela eBhabhiloni.
Ucinga ukuba abantu bavakalelwa njani xa babehleli apha yonke le minyaka zingekho iindonga? Baziva benganqabisekanga. Iintshaba zabo zazinokungena ngokulula zize zibahlasele. Kodwa ngoku le ndoda inguNehemiya ekugqibeleni inceda abantu ukuzakha ngokutsha iindonga. Ngaba uyazi ukuba ngubani uNehemiya?
UNehemiya ngumSirayeli ovela kwisixeko saseShushan, apho kuhlala uMordekayi noEstere. UNehemiya wayesebenza kwibhotwe lokumkani, ngoko unokuba wayengumhlobo osenyongweni kaMordekayi noKumkanikazi uEstere. Kodwa iBhayibhile ayitsho ukuba uNehemiya wayesebenzela umyeni kaEstere, uKumkani uAhaswerosi. Wasebenzela ukumkani olandelayo, uArtashashta.
Khumbula, uArtashashta ngukumkani olungileyo owanika uEzra yonke loo mali wagoduka nayo ukuya eYerusalem ukuze alungise itempile kaYehova. Kodwa uEzra akazange azakhe iindonga zesixeko ezidilikileyo. Masibone ukuba yena uNehemiya wawenza njani lo msebenzi.
Sekuli-13 leminyaka okokoko uArtashashta wanika uEzra imali yokulungisa itempile. Ngoku uNehemiya ungumngcamli kaKumkani uArtashashta. Oku kuthetha ukuba ulungiselela ukumkani iwayini, aze aqinisekise ukuba akukho bani uzama ukufaka ityhefu kuyo. Ngumsebenzi obaluleke gqitha lo.
Ngamhla uthile umntakwaboNehemiya uHanani namanye amadoda avela kwilizwe lakwaSirayeli beza kubona uNehemiya. Bamxelela ngenkathazo efunyanwa ngamaSirayeli nokuba iindonga zeYerusalem zisadilikile. Le nto imenza buhlungu gqitha uNehemiya, aze athandaze ngayo kuYehova.
Ngenye imini ukumkani uphawula ukuba uNehemiya ubuhlungu, aze abuze: ‘Kutheni ukhangeleka ulusizi?’ UNehemiya uyamxelela ukuba kungenxa yokuba iYerusalem ikwimeko embi neendonga zidilikile. ‘Ufuna ntoni na?’ uyabuza ukumkani.
‘Khawundivumele ndiye eYerusalem,’ utsho uNehemiya, ‘ukuze ndizakhe ngokutsha iindonga.’ UKumkani uArtashashta unobubele. Uthi angahamba uNehemiya, yaye uyamnceda afumane imithi yokwakha. Kungekudala uNehemiya efikile eYerusalem, uxelela abantu ngoko aceba ukukwenza. Bayavumelana naye, baze bathi: ‘Masiqalise ukwakha.’
Xa iintshaba zamaSirayeli zibona udonga luphakama, zithi: ‘Siya kuya sibabulale, size siwuyekise umsebenzi wokwakha.’ Kodwa uNehemiya uyakuva oku, aze anike abasebenzi amakrele nemikhonto. Uthi: ‘Musani ukuzoyika iintshaba zethu. Lwelani abantakwenu, abantwana benu, abafazi benu, namakhaya enu.’
Abantu banenkalipho gqitha. Izixhobo zabo zihlala zilungile imini nobusuku, baze baqhubeke nokwakha. Ngoko kwiintsuku nje ezingama-52 iindonga zigqityiwe. Ngoku abantu banokuziva benqabisekile ngaphakathi kwesixeko. UNehemiya noEzra bafundisa abantu umthetho kaThixo yaye abantu bonwabile.
Kodwa izinto azisafani nangaphambi kokuthinjelwa kwamaSirayeli eBhabhiloni njengamabanjwa. Abantu balawulwa ngukumkani wasePersi yaye kufuneka bamkhonze. Kodwa uYehova ubathembisile ukuba uya kuthumela ukumkani omtsha, nokuba lo kumkani uya kubazisela uxolo abantu. Ngubani lo kumkani? Uya kuluzisa njani uxolo emhlabeni? Kudlula malunga neminyaka engama-450 kungaviwa nto ngaye. Emva koko kuzalwa umntwana obalulekileyo. Kodwa elo lelinye ibali.
Nehemiya isahluko 1 kuse kwese-6.
Imibuzo
- AmaSirayeli aziva njani ngokungabi nazindonga ezirhangqe isixeko saseYerusalem?
- Ngubani uNehemiya?
- Yintoni umsebenzi kaNehemiya, yaye kutheni ubalulekile?
- Ziziphi iindaba ezimenza buhlungu uNehemiya, yaye wenza ntoni?
- UKumkani uArtashashta ububonisa njani ububele kuNehemiya?
- UNehemiya uwulungiselela njani umsebenzi wokwakha ukuze iintshaba zamaSirayeli zingakwazi ukuwuyekisa?
Imibuzo eyongezelelekileyo
- Funda uNehemiya 1:4-6 nesesi-2:1-20.
UNehemiya walufuna njani ulwalathiso lukaYehova? (Neh. 2:4, 5; Roma 12:12; 1 Pet. 4:7)
- Funda uNehemiya 3:3-5.
Abadala nezicaka zolungiselelo bangafunda ntoni kumahluko ophakathi kwamaTekowa ‘neengangamsha zawo’? (Neh. 3:5, 27; 2 Tes. 3:7-10; 1 Pet. 5:5)
- Funda uNehemiya 4:1-23.
Yintoni eyakhuthaza amaSirayeli ukuba aqhubeke nokwakha nakuba kwakukho inkcaso? (Neh. 4:6, 8, 9; INdu. 50:15; Isa. 65:13, 14)
Umzekelo wamaSirayeli usikhuthaza njani namhlanje?
- Funda uNehemiya 6:15.
Isibakala sokuba iindonga zaseYerusalem zagqitywa ngeenyanga ezimbini kuphela sibonisa ntoni ngokuphathelele ukuba namandla kokholo? (INdu. 56:3, 4; Mat. 17:20; 19:26)


text:
UKUNCEDA IINTSAPHO | UMTSHATO
Indlela Yokuzibophelela Ngokupheleleyo
INGXAKI
Xa wawutshata, wenza isifungo. Eso yayisisifungo sokuba nakwahlulwa kukufa, ibe wawuzimisele ukuba uya kunamathela kwiqabane lakho noba sekumnyam’ entla.
Kodwa ukutyhubel’ iminyaka umtshato wenu uye wantlithwa ziingxaki ezininzi. Ngaba usaziva ubophelelekile kwiqabane lakho?
OKO UMELE UKWAZI
Ukuzibophelela kusisicombululo, kungekhona ingxaki. Abantu abaninzi namhlanje bayoyika ukuzibophelela. Abanye bathi ukuzibophelela sesona sigqibo sobuyatha unokusenza. Kodwa wena kujonge njengeankile yokuqinisa umtshato wakho. Umfazi ekuthiwa nguMegan uthi, “Xa nixabana, enye yezinto ezimnandi ngokuzibophelela kukwazi ukuba nobabini aniyi ndawo.” * Enoba kunokubakho iingxaki ezingakanani emtshatweni wenu, ukwazi ukuba nobabini nizibophelele kuwo kukodwa nje, kunokuninika amandla okulwa nazo.—Funda ibhokisi ethi “ Ukuzibophelela Nokunyaniseka.”
Lilonke: Ukuba uneengxaki emtshatweni wakho, eli lixesha lokuba uzibophelele ngakumbi kunokucinga ngokugqotsa. Ungakwenza njani oko?
OKO UNOKUKWENZA
Hlola indlela owujonga ngayo umtshato. “Lo mtshato uya kwahlulwa kukufa.” Ngaba loo mazwi akwenza uzive usekoneni, okanye akwenza uzive ukhuselekile? Xa kuvela iingxaki, ngaba into yokuqala ethi qatha engqondweni kukulishiya iqabane lakho? Ukuze uzibophelele ngokungagungqiyo emtshatweni wakho, kuhle ukuba uwujonge njengento kanaphakade.—Umgaqo weBhayibhile: Mateyu 19:6.
Hlola imvelaphi yakho. Izinto ezenziwa ngabazali bakho zinokuba nefuthe kwindlela okujonga ngayo ukuzibophelela. Umfazi ekuthiwa nguLea uthi, “Abazali bam baqhawula umtshato ndisemncinci, ibe loo nto iye yandenza andakubona njengento ebaluleke kangako ukuzibophelela.” Qiniseka ukuba unako ukuwuqinisa umtshato wakho. Akunyanzelekanga ukuba uphinde iimpazamo zabazali bakho!—Umgaqo weBhayibhile: Galati 6:4, 5.
Hlola amazwi akho. Xa uxabana neqabane lakho, kulumkele ukuthetha into oya kuzisola ngayo kamva, njengokuthi “Ndiyakushiya!” okanye uthi, “Ndiza kufun’ omnye umntu ondixabisileyo!” Loo mazwi awawuqinisi umtshato, ibe endaweni yokuba acombulule ingxaki, ayenza iqatsele ngakumbi ingxabano yenu. Endaweni yokusebenzisa amazwi ahlabayo, usenokuthi: “Kucacile ukuba sobabini sinomsindo. Singenza njani ukuze siyilungise le ngxaki?”—Umgaqo weBhayibhile: IMizekeliso 12:18.
Yenza kucace ukuba uzibophelele. Beka ifoto yeqabane lakho kwidesika osebenzela kuyo. Thetha kakuhle ngomtshato wakho kwabanye. Qiniseka ukuba uyalifowunela iqabane lakho yonke imihla xa ungekho. Xa uncokola sebenzisa amagama athi “thina”, “mna nomkam” okanye “mna nomyeni wam.” Ngokwenza ezi zinto, uqinisekisa wena siqu kunye nabanye ukuba uzibophelele kwiqabane lakho.
Khangela abantu onokufunda kubo. Funda kubantu abaye bakwazi ukujamelana neengxaki zomtshato. Babuze: “Nikujonga njani ukuzibophelela, ibe kuye kwaninceda njani oko?” IBhayibhile ithi: “Intsimbi, ilolwa ngentsimbi. Ngoko umntu ulola ubuso bomnye.” (IMizekeliso 27:17) Unaloo mazwi engqondweni, kutheni ungazami ukufunda kumacebiso abo banemitshato ephumelelayo?
^ isiqe. 7 IBhayibhile iyamvumela umntu ukuba awuqhawule umtshato xa iqabane lakhe liye laziphatha kakubi ngokwesondo. Funda inqaku elithi “Okufundiswa YiBhayibhile—Ukukrexeza” kwakulo Vukani!
Funda Okungakumbi
Elowo Makanyaniseke Komnye
Ngaba nithembane kakhulu kunokulumkela ukukrexeza?
Ukugcina Izithembiso Zomtshato
Yintoni ewenza womelele umtshato? Yintoni ewenza ungomeleli? Unokuwomeleza njani?
Ngaba IBhayibhile Ingandinceda Ndibe Nentsapho Eyonwabileyo?
Icebiso lobulumko elisuka eBhayibhileni, eliye lanceda amadoda namakhosikazi amaninzi onwaba ezintsatsheni.
Isinceda Njani Imigaqo YeBhayibhile?
UYesu wachaza isizathu sokuba kufuneka sikhokelwe, nemigaqo emibini eyeyona ibalulekileyo.


text:
Chapter 1
1 Ukuqaleka kwayo ivangeli kaYesu Kristu, uNyana kaThixo.
2 Njengoko kubhaliweyo ebaprofetini, kwathiwa, Yabona, mna ndithuma umthunywa wam ngaphambi kobuso bakho, Oya kuyilungisa indlela yakho phambi kwakho.
3 Izwi lodandulukayo entlango, lisithi, Wulungiseni umendo weNkosi; Zityenenezeni iindlela zayo!
4 Kwaye kukho uYohane, ebhaptiza entlango, evakalisa ubhaptizo lwenguquko, ukuze kuxolelwe izono.
5 Laye liphuma lisiya kuye lonke ilizwe lakwaYuda nabaseYerusalem; baye bonke bebhaptizwa nguye eYordan emlanjeni, bezixela izono zabo.
6 Waye ke kaloku uYohane ambethe uboya benkamela, enombhinqo wentlonze esinqeni sakhe, abe ke esidla iinkumbi nobusi basendle.
7 Wayememeza esithi, Emva kwam kuza lowo unamandla kunam, endingafanelekileyo ukuba ndithobe phantsi, ndiwuthukulule nomtya weembadada zakhe.
8 Mna okunene ndanibhaptiza ngamanzi, ke yena uya kunibhaptiza ngoMoya oyiNgcwele.
9 Kwathi ngaloo mihla kweza uYesu, evela eNazarete yelaseGalili, wabhaptizwa nguYohane eYordan apho.
10 Uthe kwaoko, akuba enyuka ephuma emanzini, walibona izulu likrazulwe, noMoya enjengehobe, esihla phezu kwakhe.
11 Kwabakho nezwi eliphuma ezulwini, lisithi, Wena unguNyana wam oyintanda, endikholisiweyo nguye.
12 Uthi kwaoko uMoya amkhuphele entlango.
13 Waye esentlango apho iintsuku ezimashumi mane, ehendwa nguSathana; waye endawonye namarhamncwa; zaye izithunywa zezulu zimlungiselela.
14 Ke kaloku emveni kokufakwa kukaYohane entolongweni, weza uYesu kwelaseGalili, evakalisa iindaba ezilungileyo zobukumkani bukaThixo,
15 esithi, Lizalisekile ixesha, nobukumkani bukaThixo busondele; guqukani, nikholwe kuzo iindaba ezilungileyo ezi.
16 Uthe ke, ehamba ngaselwandle lwaseGalili, wabona uSimon, noAndreya umzalwana wakhe, bephosa umnatha elwandle; ngokuba babengababambisi beentlanzi.
17 Wathi kubo uYesu, Yizani apha nindilandele; ndonenza nibe ngababambisi babantu.
18 Bayishiya kwaoko iminatha yabo, bamlandela.
19 Uhambele phambili kancinane esuka apho, wabona uYakobi, lo kaZebhedi, noYohane, umzalwana wakhe, besemkhombeni wabo, beyilungisa iminatha yabo.
20 Wababiza kwaoko; bamshiya uyise uZebhedi emkhombeni enabaqeshwa, besuka bamlandela.
21 Bangena eKapernahum. Engene kwaoko ngesabatha endlwini yesikhungu, wafundisa.
22 Bakhwankqiswa kukufundisa kwakhe; ngokuba ebebafundisa njengonegunya, engafundisi njengabo ababhali.
23 Kwaye kukho endlwini yabo yesikhungu umntu onomoya ongcolileyo; wakhala,
24 esithi, Yoo! Yini na enathi nawe, Yesu waseNazarete? Uze kusitshabalalisa na? Ndiyakwazi wena, lowo unguye; ungoyiNgcwele kaThixo.
25 Wawukhalimela uYesu, esithi, Yithi tu, uphume kuye.
26 Uthe umoya ongcolileyo wambetha wee xhwenene; wakhala ngezwi elikhulu, waphuma kuye.
27 Baqhiphuka umbilini bonke, ngokokude babuzisane, besithi, Yintoni na le nto? Le mfundiso intsha yiyiphi na, le nto noomoya abangcolileyo aba abathethela ngegunya, bamlulamele?
28 Lwaphuma ke kwaoko udumo lwakhe; lwaya kuwo wonke ummandla welaseGalili.
29 Kwaoko, bakuphuma endlwini yesikhungu, bangena endlwini kaSimon noAndreya, benoYakobi noYohane.
30 Ke kaloku umkhwekazi kaSimon wayelele, esifa yicesina; bamxelela ngaye kwaoko.
31 Weza ke kuye, wamvusa embambe ngesandla; yamyeka kwaoko icesina, wabalungiselela.
32 Ke kaloku, kwakuhlwa, xa litshonayo ilanga, bazisa kuye bonke ababesifa, nababephethwe ziidemon.
33 Waye umzi wonke uhlanganisene ndawonye emnyango apho.
34 Waphilisa babaninzi ababesifa zizifo ngezifo; wakhupha needemon ezininzi; waye engazivumeli iidemon ukuba zithethe, kuba bezimazi.
35 Uthe kusasa, kusemnyama kakhulu, wavuka, waphuma waya endaweni eyintlango, wathandaza khona apho.
36 Bamphuthuma ooSimon nabo babenaye.
37 Bemfumene bathi kuye, Bonke bayakufuna.
38 Athi kubo, Masihambe siye emizini ekufuphi, ukuze nakhona ndivakalise iindaba ezilungileyo, kuba ndiphumele oko.
39 Wayevakalisa ke ezindlwini zabo zesikhungu kulo lonke elaseGalili, ezikhupha needemon.
40 Kweza kuye oneqhenqa, embongoza, esiwa ngamadolo phambi kwakhe, esithi kuye, Ukuba uyathanda, unako ukundihlambulula.
41 UYesu, esikwe yimfesane ke, wasolula isandla, wamchukumisa, wathi kuye, Ndiyathanda; hlambuluka.
42 Akutsho, lemka kwaoko kuye iqhenqa, wahlambuluka.
43 Akuba emyalile kalukhuni, wamkhupha kwaoko.
44 Athi kuye, Lumka ungaxeleli bani nento le; hamba uye kuzibonisa kumbingeleli, usondeze ngenxa yokuhlanjululwa kwakho ezo zinto wamisa zona uMoses, zibe bubungqina kubo.
45 Ke yena, akuphuma, waqala ukuyivakalisa kakhulu nokuyibhengeza loo ndawo, ngokokude angabi saba nako uYesu ukungena mzini ekuhleni; waba ngaphandle ezindaweni eziziintlango; babesithi beze kuye bevela ngeenxa zonke.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
26 Kwathi ke ngonyaka weshumi elinanye, ngowokuqala umhla enyangeni leyo, kwafika ilizwi likaYehova kum, lisithi:
2 “Nyana womntu, ngenxa yokuba iTire+ ithe ngeYerusalem,+ ‘Heke! Zaphukile,+ iingcango zezizwana!+ Ngokuqinisekileyo utyekelo luya kuba ngakum. Ndiya kuzaliswa—yona iphanzisiwe,’+
3 ngoko ke itsho iNkosi enguMongami uYehova ukuthi, ‘Yabona, ndinxamnye nawe, Tire, yaye ndiza kukunyusela iintlanga ezininzi,+ kanye njengoko ulwandle lunyusa amaza alo.+
4 Kwaye ngokuqinisekileyo ziya kuzonakalisa iindonga zaseTire+ zize zizidilize iinqaba zayo,+ yaye ndiza kulukhothulula uthuli lwayo kuyo ndize ndiyenze ikhazimle, phezu komkhuthuka wengxondorha.
5 Iya kuba yindawo yokomisa iminatha+ erhuqwayo phakathi kolwandle.’+
“‘Kuba mna ndithethile,’ itsho iNkosi enguMongami uYehova, ‘kwaye iya kuphangwa ziintlanga.
6 Needolophu eziphantsi kwayo ezisendle—ziya kubulawa ngekrele, bazi ukuba ndinguYehova.’+
7 “‘Kuba itsho iNkosi enguMongami uYehova ukuthi, ‘Yabona, iTire ndiyizisela uNebhukaderetsare ukumkani waseBhabhiloni evela ngasemntla,+ ukumkani wookumkani,+ enamahashe+ neenqwelo zokulwa+ namajoni akhwele emahasheni nebandla,+ yona kanye inkitha yesizwana.
8 Iidolophu eziphantsi kwakho uya kuzibulala ngekrele, yaye uya kwenza udonga lokukungqinga+ aze amise umsele wokukungqinga akuphakamisele ikhaka elikhulu;
9 negalelo loomatshini bakhe bokuhlasela uya kulithumela ezindongeni zakho, neenqaba zakho uya kuzidiliza, ngamakrele akhe.
10 Ngenxa yenkitha yamahashe akhe uthuli lwawo luya kukugubungela.+ Ngenxa yesandi sejoni elikhwele ehasheni nevili nenqwelo yokulwa iindonga zakho ziya kunyikima, xa engena ngamasango akho, njengasekungeneni esixekweni ngeentanda ezivulekileyo.
11 Ngeempuphu zamanqina amahashe akhe uya kuzinyathela zonke izitrato zakho.+ Abantu bakho uya kubabulala ngekrele, neentsika zakho zokomelela ziya kuwela emhlabeni.
12 Yaye ngokuqinisekileyo baya kubuthabatha njengexhoba ubuncwane+ baze baziphange iimpahla zakho zentengiso,+ bazichithe ke iindonga zakho, nezindlu zakho ezinqwenelekayo bazidilize. Baya kuwatshonisa emanzini amatye akho, nezinto zakho ezinziwe ngomthi, nothuli lwakho.’
13 “‘Kwaye ndiza kuyiyekisa ingxokozelo yokuvuma kwakho,+ nesandi seehadi zakho asiyi kuphinda sivakale.+
14 Yaye ndiza kukwenza ukhazimle, phezu komkhuthuka wengxondorha.+ Uya kuba yindawo yokumisa iminatha erhuqwayo.+ Akusayi kuze ubuye wakhiwe; kuba mna, Yehova, ndithethile,’ itsho iNkosi enguMongami uYehova.+
15 “Itsho iNkosi enguMongami uYehova ukuthi kwiTire, ‘Ngenxa yesandi sokuwa kwakho, ekugcumeni kongxwelerhekileyo, ekubulaweni ngogonyamelo phakathi kwakho, aziyi kunyikima na iziqithi?+
16 Ngokuqinisekileyo ziya kuhla ezitroneni zazo+ zonke izikhulu zolwandle zize+ zisuse izambatho zazo ezingenamikhono, zizihlube izambatho zazo ezilukiweyo. Ziya kwambatha ukungcangcazela. Ziya kuhlala phantsi emhlabeni,+ kwaye ngokuqinisekileyo ziya kungcangcazela ngalo lonke ixesha+ zize zikujonge zithe manga.
17 Ziya kukuphakamisela isimbonono+ zithi kuwe:
“‘“Hayi indlela otshabalele ngayo, wena wawufudula umiwe ngabeelwandle,+ sixeko sidunyiswayo, esathi saba sesomeleleyo elwandle,+ sona nabo bangabemi baso, ababenkwantyisa abemi bomhlaba!
18 Ngoku iziqithi ziya kungcangcazela ngemini yokuwa kwakho. Neziqithi eziselwandle zimele ziphazamiseke ngenxa yokuphuma kwakho.”’+
19 “Kuba itsho iNkosi enguMongami uYehova ukuthi, ‘Xa ndikwenza isixeko esiphanzisiweyo, njengezixeko okunene ezingenabemi, xa ndikunyusela amanzi anzongonzongo, namanzi amaninzi eya kukugubungela,+
20 kanjalo ndiza kukuhlisa nabo behlayo baye emhadini kubantu bakudala,+ yaye ndiza kukubangela uhlale elizweni lasemazantsi,+ njengeendawo eziphanzileyo kangangexesha elide, kunye nabo behlayo baye emhadini,+ ukuze ungabi nabemi; yaye ndiza kubeka umhombiso elizweni labaphilayo.+
21 “‘Ndokwenza ube sisikhwankqiso,+ ungabikho; bakufune,+ bangabi sakufumana ukusa kwixesha elingenammiselo,’+ itsho iNkosi enguMongami uYehova.”
Yithumele
Yithumele
Hezekile 26
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=26&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D26%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
I-Microsoft icebisa i-Bing ngamava okhangelo andisiweyo kwi-Microsoft Edge kwi-Windows 10. Ukugcina i-Bing njengenjini yokhangelo esisiseko yakho kukunika:
Iilinki ezithe ngqo kusetyenziso lwe-Windows 10, nto leyo ekusa ngqo kusetyenziso lwakho ngokukhawuleza.
Iingcebiso ezinxulumeneyo ezingakumbi ezisuka kwi-Cortana, umncedisi wedijithali wakho wobuqu.
Uncedo olukhawulezayo ukukunceda ufumane okungakumbi kwi-Microsoft Edge ne-Windows 10.
Kodwa i-Microsoft Edge isebenzisa ubugcisa be-OpenSearch, ukuze utshintshe injini yokhangelo esiseko.
Kwibrawuza ye-Microsoft Edge, ngenisa iwebhusayithi yenjini yokhangelo (ngokomzekelo, www.contoso.com) uze uvule elo khasi.
Khetha Izenzo ezingakumbi (…) > Iisetingi uze uskrole ukwehla ukuze ukhethe Bona iisetingi eziphuculweyo. Kuluhlu ngaphantsi Khangela kwibha yedilesi, khetha uTshintsha.
Khetha iwebhusayithi yenjini yokhangelo lwakho uze ukhethe uSeta njeyokuqala. Ukuba akuyihkethi injingi yokhangelo, iqhosha elithi Seta njengesiseko liza kwenziwa libe ngwevu.


text:
Ngaba uPetros WayenguPopu Wokuqala?
“UMfundisi uJorge Mario Bergoglio, S.J., uye wakhethwa njengoBhishophu Omkhulu we-265 emva koPetros.”—IVATICAN INFORMATION SERVICE, VATICAN CITY, KAMATSHI 13, 2013.
“Ubhishophu waseRoma unegunya elikhulu eziCaweni, kuba lilandela leNgcwele uPetros, eyafumana elo lungelo kuYesu Kristu.”—ITHE PRIMACY OF THE BISHOP OF ROME DURING THE FIRST THREE CENTURIES, KA-1903, NGUVINCENT ERMONI.
“Ukuba kukho umntu othi . . . uPopu waseRoma akangenanga ezihlangwini zikaPetros oNgcwele; makagxothwe, kungathethwa nokuthethwa naye [makuthiwe ngumwexuki].”—ITHE FIRST VATICAN COUNCIL, KAJULAYI 18, 1870.
KWIZIGIDI zamaKatolika asemhlabeni, umthetho owamiselwa ngo-1870 liBhunga laseVatican lokuqala awusoze utshintshe yaye umele uthotyelwe. Noko ke, umbuzo ngulo, Ngaba yimfundiso eseZibhalweni? Ngaphezu koko, yena uPopu Francis, ngaba nyhani wangena ezihlangwini zikampostile uPetros? Ngaba uPetros wayengupopu wokuqala?
“NDIZA KUYAKHELA PHEZU KOLU LWALWA ICAWA YAM”
Umthetho owamiselwa liBhunga laseVatican ngo-1870 wawusuka kwindlela elaliwutolika ngayo umbhalo kaMateyu 16:16-19 noYohane 21:15-17. Incoko kaYesu noPetros kwezi vesi nakwezinye iivesi zeBhayibhile ibonisa ukuba lo mpostile wayenendima ebalulekileyo kwimbali yamaKristu okuqala. Phofu, xa babeqala ukubonana, uYesu wathi uPetros wayeza kuzinza, omelele njengelitye. (Yohane 1:42) Ngaba uKristu wayesithi uPetros uza kuba ngoyena ubalulekileyo?
KuMateyu 16:17, 18, ethetha noPetros uYesu wathi: “Ndithi kuwe, unguPetros [igama elithetha ukuthi “Ilitye”] wena, yaye ndiza kuyakhela phezu kweli litye icawa yam.” * Ngaba uYesu wayesithi “icawa” yakhe, okanye ibandla, uza kulakhela phezu komntu onguPetros? Ngaba wayeza kuba yinkokeli yabanye abalandeli bakaYesu? Abanye abapostile ababekho xa uYesu encokola noPetros bayiqonda njani into awayeyithetha? Iincwadi zeVangeli zithi amaxesha amaninzi emva koko, abapostile babephikisana ngelithi ngubani omkhulu kubo. (Mateyu 20:20-27; Marko 9:33-35; Luka 22:24-26) Ukuba uYesu wayesele elinike uPetros eli lungelo, okanye igunya, ngaba babeza kube bephikisana ngokuba ngubani omkhulu?
Yena uPetros wayiqonda njani into eyayithethwa nguYesu? Ekubeni wayengumSirayeli, umele ukuba wayeqhelene nabaprofeti abahlukahlukeneyo abangamaHebhere ababethetha ‘ngelitye’ okanye ‘imbombo.’ (Isaya 8:13, 14; 28:16; Zekariya 3:9) Xa wayethetha ngomnye wabo kwileta awayibhalela amanye amaKristu wathi ‘imbombo’ ekwakuprofetwe ngayo yiNkosi uYesu Kristu, uMesiya. Xa wayethetha ngoKristu, uPetros wasebenzisa igama lesiGrike elithi pe’tra (gama elo ekuthethwa ngalo kumazwi kaYesu akuMateyu 16:18).—1 Petros 2:4-8.
Omnye umlandeli othembekileyo kaYesu yayingumpostile uPawulos. Ngaba yena wayekholelwa ukuba uYesu unike uPetros igunya? Esazi indima kaPetros kwibandla lamaKristu okuqala, wathi uPetros wayengomnye wabo “babebonakala beziintsika.” Ngokutsho kukaPawulos babebaninzi ‘abaziintsika.’ (Galati 2:9) Ukuba uYesu wayekhethe uPetros ukuba abe yintloko yebandla, kwakutheni ukuze abanye abalandeli bakaKristu bathi ubonakala eyintsika?
Ethetha ngesimilo kodwa engatshon’ evela, uPawulos wabhala ngendlela awayenomkhethe ngayo uPetros, esithi: “Ndamxelela ndimjongile kuba yayingekho le nto wayeyenza.” (Galati 2:11-14) UPawulos zange acinge ukuba uKristu wayakhela kuPetros okanye kuye nawuphi na umntu ongafezekanga icawa okanye ibandla. Kunoko wayekholelwa ukuba ibandla lakhelwe kuYesu Kristu. UPawulos wayesazi ukuba “ilitye nguKristu.”—1 Korinte 3:9-11; 10:4.
“UNGUPETROS WENA . . . ”
Simele siwaqonde njani amazwi athi: “UnguPetros wena, yaye ndiza kuyakhela phezu kweli litye icawa yam”? Ukuze siyiqonde kakuhle le nkcazelo, kufuneka sazi ukuba babethetha ngantoni uYesu noPetros. UYesu wayesandul’ ukubuza abafundi bakhe oku: “Nina nithi ndingubani?” Ngokukhawuleza uPetros wathi: “UnguMesiya, uNyana woThixo ophilayo.” UYesu wamncoma waza wathi, “icawa” okanye ibandla lakhe uya kulakhela kwelona ‘litye’ liqinileyo asand’ ukubonisa ukholo kulo uPetros—uYesu ngokwakhe.—Mateyu 16:15-18.
Simele siwaqonde njani amazwi kaYesu athi: “UnguPetros wena, yaye ndiza kuyakhela phezu kweli litye icawa yam”?
Nabanye “Abefundisi Becawa” abaninzi bathi ilitye ekuthethwa ngalo kuMateyu 16:18 nguKristu. Ngokomzekelo, uAugustine owayephila ngenkulungwane yesihlanu wabhala: “INkosi yathi: ‘Ndiya kuyakhela phezu kweli litye iCawa yam,’ kuba uPetros wayethe kuyo: ‘UnguKristu uNyana woThixo ophilayo.’ Ngoko yathi iza kuyakhela phezu kweli litye iCawa yayo.” UAugustine wayithetha kaninzi into yokuba “Ilitye (Petra) yayinguKristu.”
Ngokweemfundiso zamaKatolika zanamhlanje, uAugustine nabanye bekuza kuthiwa ngabawexuki. Ngokutsho komfundisi waseSwitzerland u-Ulrich Luz, indlela abaphengululi beBhayibhile abavumelana ngayo ngalo mba ibiza kuphum’ ecaleni kumthetho owamiselwa liBhunga laseVatican ngo-1870.
NGABA UPOPU LILANDELA LIKAPETROS?
Umpostile uPetros wayengalazi igama elithi “popu.” Phofu ke, oobhishophu abaninzi ababengengomaRoma babezibiza ngelo gama de kwayinkulungwane yesithoba. Sekunjalo, eli gama lalingafane lisetyenziswe njengegama elisemthethweni de kwayinkulungwane ye-11. Ukongezelela, ngelo xesha akakho umKristu owayecinga ukuba igunya ekuthiwa lalinikwe uPetros ladluliselwa kwabanye abantu. Ngenxa yoko, umphengululi waseJamani uMartin Hengel wagqiba ngelithi “ngokutsho kwembali neBhayibhile akukho bungqina obuxhasa ingcamango yokuba umntu umele anikwe ‘igunya’ lokuba ngupopu.”
Ngoko sigqiba ngelithini ke? Ngaba uPetros wayengupopu wokuqala? Bakho abantu ababengena ezihlangwini zakhe? Yona inkolelo yamaKatolika yokuba abantu banikwe igunya lokuba ngoopopu ngaba iyaxhaswa ziZibhalo? Impendulo echanileyo kuyo yonke le mibuzo nguhayi. Eyona nto siqiniseke ngayo kukuba uYesu wayakhela kuye icawa yakhe okanye ibandla lakhe lokwenyaniso. (Efese 2:20) Umbuzo obalulekileyo esimele sizibuze wona ngulo, Ngaba ndilifumene elo bandla lokwenyaniso?
^ isiqe. 8 Yonke imibhalo ekuthethwe ngayo kweli nqaku ithatyathwe kwiNew American Bible yamaKatolika, iBhayibhile esetyenziswe kwiwebhsayithi yeVatican.


text:
UVUKANI! SEPTEMBA 2014
Oko Unokukwenza Xa Udinwe Uyimfe
Ukudinwa ngokugqithiseleyo emsebenzini kunokukugulisa. Yintoni onokuyenza?
Okwenzeka Ehlabathini
Oko kuthethwa ngako: umthetho oyalela abantwana ukuba banyamekele abazali babo abalupheleyo, ukuphathwa kakubi kwamabhinqa, abantu abakopa izinto ngomgunyathi.
Oko Unokukwenza Xa Udinwe Ngokugqithiseleyo
Amacebiso amane anokukunceda ungaqotywa ngumsebenzi.
Umthandazo
Ngaba simele sithandaze kwiingelosi okanye kwiingcwele?
Indlela Yokuyeka Ukuba Nenzondo
Ngaba ukuxolela iqabane lakho xa likucaphukisile kuthetha ukuthi yenza ngathi le nto ikucaphukisileyo ayinamsebenzi okanye khange yenzeke?
Isifo Seswekile—Ungakwazi Na Ukusiphepha?
I-90% yabantu abanesifo seswekile ayikwazi oko.
ISpeyin Igxotha AmaMorisco
Ukugxothwa kwamaMorisco ngeminyaka yee-1600 kwenza ukuba kubekho amaKatolika kuphela kwelo lizwe.
Ukumangalisa Kweliso Lentethe
Igquba leentethe likuphepha njani ukungqubana?
Izinto Ezingakumbi Ezifumaneka Kwi-intanethi
Ndingazicacisa Njani Iinkolelo Zam Ngokulalana?
Ukuba ubunokubuzwa: ‘Awukalali namntu?’ okanye ‘Ucinga ntoni ngokulalana?’ Ngaba unokuzicacisa iinkolelo zakho zokulalana ngeBhayibhile?
Bathini Oontanga Bakho Ngokuzibekela Amangomso Izinto
Funda ukuba olunye ulutsha luthi ziziphi iingxaki ezibangelwa kukuzilazila, kunye neengenelo zokulisebenzisa kakuhle ixesha.
UThixo Uthumela UMoses EYiputa
UMoses noAron bazingqina benesibindi ngokuthetha noFaro owayehlonitshwa. Zikhuphelele la maphepha nize nincokole ngawo njengentsapho.


text:
“Musa Ukoyika. Mna Ngokwam Ndiza Kukunceda”
MASITHI uhamba esitratweni ezinzulwini zobusuku. Usahamba njalo, uva ukuba kukho umntu okulandelayo. Xa usima nalo mntu uyema. Xa unyusa isantya naye uyasinyusa. Uqalisa ukubaleka; ukhawuleza ungena kwikhaya lomhlobo wakho elikufutshane. Xa umhlobo wakho evula ucango aze akungenise endlwini, kuqala kuthi xibilili.
Mhlawumbi ayizange ikhe ikwehlele into efana nale, kodwa ezinye iingxaki zobomi zinokusenza sixhalabe. Ngokomzekelo, ngaba uzama ukulwa nobuthathaka obuthile kodwa uqhubeka usenza impazamo enye? Ngaba kangangexesha elide awufumani msebenzi enoba uzama kangakanani na? Ngaba unexhala lokwaluphala nokujongana neengxaki zempilo? Okanye ngaba kukho eny’ into ekuhluphayo?
Enoba ujongene nayiphi na ingxaki, ngaba awunakukuvuyela ukuba nomntu oza kumchazela izinto ezikuxhalabisayo aze akunike uncedo oludingayo? Ngaba unaye umhlobo osondele olo hlobo? Ewe, unaye! UYehova ungumhlobo onjalo kuwe, njengokuba wayenguye nakuAbraham, ngokutsho kukaIsaya 41:8-13. Kwivesi 10 no-13 uYehova uthi kubanquli bakhe: “Musa ukoyika, kuba ndinawe. Musa ukubhekabheka, kuba ndinguThixo wakho. Ndiza kukuqinisa. Ndiza kukunceda ngokwenene. Ndiza kukubamba nkqi ngokwenene ngesandla sam sasekunene sobulungisa. Kuba mna, Yehova uThixo wakho, ndibamba isandla sakho sasekunene, ndithi kuwe, ‘Musa ukoyika. Mna ngokwam ndiza kukunceda.’”
“NDIZA KUKUBAMBA NKQI NGOKWENENE”
Ngaba la mazwi awakomelezi? Khawube nomfanekiso-ngqondweni inguwe lo kuthethwa ngaye apha. Apha akuthiwa uhamba noYehova nibambene ngezandla, nangona ibinokuvakala iyinto emnandi leyo. Ukuba benihamba nibambene ngezandla, isandla sakhe sasekunene besiza kubamba esakho sasekhohlo. Kunoko, uYehova wolula ‘isandla sakhe sasekunene sobulungisa’ aze abambe “isandla sakho sasekunene,” ngokungathi ukutsala aze akukhuphe kwimeko enzima ojamelene nayo. Njengoko ekutsala, ukuqinisekisa ngala mazwi: “Musa ukoyika. Mna ngokwam ndiza kukunceda.”
Ngaba umjonga uYehova njengoBawo onothando noMhlobo oza kukunceda xa ujamelene nobunzima? Unomdla kuwe, ukukhathalele yaye ufuna nyhani ukukunceda. Xa ujamelene nobunzima, uYehova ufuna uzive ukhuselekile kuba usondele kakhulu kuwe. Ngenene ‘uluncedo olufumaneka ngokukhawuleza ekubandezelekeni.’—INdu. 46:1.
UKUZIVA UNETYALA NGENXA YEEMPAZAMO ZANGAPHAMBILI
Abanye basazikhathaza ngezenzo zabo zangaphambili baze bathandabuze ukuba uThixo ubaxolele. Ukuba kunjalo nakuwe, cinga ngendoda ethembekileyo uYobhi, owaye wazivuma ‘iziphoso zobutsha bakhe.’ (Yobhi 13:26) Umdumisi uDavide wayekhe wavakalelwa ngolo hlobo, waza wamcenga uYehova wathi: “Ungazikhumbuli izono zobutsha bam nemvukelo yam.” (INdu. 25:7) Ngenxa yokungafezeki, sonke siye ‘sona saza sasilela kuzuko lukaThixo.’—Roma 3:23.
Amazwi akuIsaya isahluko 41 ayebhalelwe abantu bakaThixo bamandulo. Bamona uYehova ukusa kwinqanaba lokuba abazisele umgwebo ngokubangela ukuba bathinjelwe eBhabhiloni. (Isa. 39:6, 7) Sekunjalo, uThixo wayejonge phambili kwixesha laxa enceda abo baye baguquka baza babuyela kuye! (Isa. 41:8, 9; 49:8) Ngokufanayo, namhlanje uYehova ubonisa ububele bothando kwabo bafuna ukuba ngakwicala lakhe.—INdu. 51:1.
Cinga ngamava kaTakuya, * owayezama ukulwa nemikhwa engcolileyo yokubukela iphonografi nokuphulula amaphambili. Ngamanye amaxesha wayemane esiwela kuyo le mikhwa. Wayevakalelwa njani? “Ndandiziva ndingento yanto, kodwa xa ndithetha noYehova ngomthandazo ndize ndimcele ukuba andixolele, wayesoloko endinceda ndizive bhetele.” Wayekwenza njani oko uYehova? Abadala basebandleni likaTakuya bamcela ukuba abafowunele nanini na eye wawela kulo mkhwa. Uthi: “Kwakungekho lula ukubafowunela, kodwa xa ndiye ndakwenza oko, babendomeleza.” Abadala balungiselela ukuba umveleli wesiphaluka aye kutyelela uTakuya. Umveleli wesiphaluka wathi: “Andizanga ngempazamo apha. Ndicelwe ngabadala ukuba ndikutyelele. Bakhethe wena ukuba ibe nguwe ofumana olu tyelelo lokwalusa.” UTakuya uthi: “Ndim owayesona, kodwa uYehova wasebenzisa abadala ukuba bandincede.” UTakuya waqhubeka ephucula de wanguvulindela othe ngxi yaye ngoku ukhonza kwiofisi yesebe. Njengalo mzalwana, uThixo angakunceda nawe.
UKUZIXHALABISA NGENDLELA YOKUZIPHILISA
Ukungaphangeli kubangela amaxhala kubantu abaninzi. Abanye baye balahlekelwe yimisebenzi baze basokole ukufumana omnye. Khawuthelekelele indlela obuya kuvakalelwa ngayo xa ungade uqashwe. Xa bejongene nale meko, abaninzi baye bazive bephelelwe sisidima. Angakunceda njani uYehova? Usenokungakuniki umsebenzi ngoko nangoko, kodwa angakunceda ukhumbule amazwi kaKumkani uDavide athi: “Ndakha ndangumfana, kungokunje ndimdala, kodwa andikaboni nabani na olilungisa eshiywe ngokupheleleyo, nenzala yakhe ifuna isonka.” (INdu. 37:25) Ewe, uxabisekile kuYehova, ibe ‘ngesandla sakhe sasekunene sobulungisa’ angakunceda ufumane oko ukudingayo ukuze uqhubeke umkhonza.
USara ohlala eColombia, wazibonela ngokwakhe amandla kaYehova. Wayesebenza kwinkampani edumileyo, efumana umvuzo omhle kodwa wabe umsebenzi wakhe umtyela ixesha elininzi. Wayefuna ukuyandisa inkonzo yakhe kuYehova, ngoko wayeka ukuphangela waza waba nguvulindlela. Sekunjalo, wayengawufumani umsebenzi ongazukumtyela ixesh’ elininzi. Wazivulela ivenkilana yee-ice-cream kodwa ekuhambeni kwexesha waphelelwa yimali, kwaza kwanyanzeleka ayivale. USara uthi: “UYehova wandinceda ndakwazi ukunyamezela iminyaka emithathu enzima kakhulu.” Waye wafunda ukwahlula phakathi kwezinto azinqwenelayo nezinto azidingayo aze angaxhalabeli ingomso. (Mat. 6:33, 34) Ekuhambeni kwexesha, wafowunelwa ngulaa mqeshi wakhe emcela ukuba abuyele emsebenzini. Waphendula wathi, unokuwamkela lo msebenzi kuphela ukuba uza kusebenza ngamaxesha athile, aze abe nexesha elaneleyo lokukhonza uYehova. Nangona uSara engasafumani mali ininzi njengakuqala, uyakwazi ngoku ukuqhubeka nenkonzo yobuvulindlela. Phezu kwayo yonke loo nto, uthi, “Ndalubona uthando lukaYehova.”
UKUXHALABELA UKWALUPHALA
Enye into exhalabisa kakhulu kukwaluphala. Xa abantu abaninzi bethatha umhlala phantsi baqalisa ukucinga ukuba baza kuba nayo na imali yokuqhubeka bephila kamnandi. Bazixhalabisa nangeemeko zempilo abasenokujamelana nazo njengoko besiya besaluphala. Ngenxa yesi sizathu uDavide wambongoza uYehova wathi: “Musa ukundilahla ngexesha lobudala; xa amandla am ephela, musa ukundishiya.”—INdu. 71:9, 18.
Bangenza njani ke abakhonzi bakaYehova ukuze bazive bengenaxhala xa boluphele? Kufuneka baqhubeke beluhlakulela ukholo lwabo kuThixo, baze bamthembe ukuba uza kubaxhasa ngezinto eziyimfuneko. Ewe kona, xa bekhe baphila ubomi obutofotofo kangangeminyaka emininzi, kusenokufuneka ngoku baphile ubomi obulula baze baneliswe zizinto abanazo. Banokufumanisa ukuba ukutya ‘imifuno’ kumnandi kwaye kuluncedo kwimpilo yabo, kunokutya inyama ‘yenkunzi yenkomo etyebileyo.’ (IMize. 15:17) Ukuba uzimisele ekukhonzeni uYehova, uza kukunyamekela naxa usaluphala.
Cinga ngemeko kaJosé noRose abagqibe iminyaka eyi-65 bekwinkonzo yexesha elizeleyo. Kangangeminyaka kwafuneka banyamekele utata kaRose, owayefuna ukujongwa imini nobusuku. Kwakhona, uJosé kwafuneka anyamezele utyando nonyango lomhlaza. Ngaba uYehova uye wasolulela isandla sakhe sasekunene kwesi sibini sithembekileyo? Ewe, kodwa njani? Wasebenzisa uTony noWendy, esinye isibini ebandleni esabanika indawo yokuhlala. UTony noWendy babeneflethi ababefuna ukuyinika abazalwana abakwinkonzo yexesha elizeleyo, bangabhatali renti. Kwiminyaka ngaphambili, uTony wayedla ngokuthi xa esesikolweni abone uJosé noRose efestileni besentsimini. Wayebathanda ngenxa yenzondelelo ababenayo, kwaye lento yamchukumisa kakhulu. Ekubeni esi sibini sikhulileyo sasichithe ubomi baso bonke kwinkonzo yexesha elizeleyo, uTony noWendy baziva bengenako ukungabancedi ngendawo yokuhlala. Kule minyaka iyi-15 idlulileyo bebeqhubeka benceda uJosé noRose, ngoku abasele beneminyaka engaphezu kweyi-80. Aba bakhulileyo balujonga njengesipho esivela kuYehova uncedo abalunikwa sesibini sisesitsha.
Nawe uYehova ufuna ukukunceda ‘ngesandla sakhe sasekunene sobulungisa.’ Ngaba uza kusabela ngokuthi wolulele isandla sakho kulowo ukuthembisa athi: “Musa ukoyika. Mna ngokwam ndiza kukunceda”?
^ isiqe. 11 Amanye amagama atshintshiwe.


text:
Full text loading...
n Law, Democracy & Development - Uthatyatho nxaxheba luluntu : ingaba INkundla yoMgaqo siSeko ilunike ntoni uluntu? : forum
Abstract
Korhulumente bangaphambili uninzi lwabemi boMzantsi Afrika babe khutshelwe ngaphandle kubomi boluntu jikelele ingakumbi ukuvinjwa kwabo ilungelo lokuvota. Ekwahlukaneni nondebe-ndala, amacandelo 59(1)(a), 72(1) (a) kunye no-118(1)(a) aba nesiphakamiso kwiNdlu yoWiso-mthetho yeSizwe, kwiBhunga lamaPhondo leSizwe kunye namaBhunga amaPhondo aqulunqa imithetho, ukuba aququzelele uthatyatho nxaxheba luluntu xa esenza iinkqubo zawo ezinxamnye nemithetho, konke oko kusekelezelwe kuMgaqo siSeko.
Article metrics loading...